Izara Aishah: Produksi Tak Ambil Saya Berlakon Sebab Tidak Aktif Di Media Sosial

Dalam kemaskini terbaru menerusi akaun Twitter beliau, Izara Aishah mendedahkan ada syarikat produksi yang tidak mahu mengambil dirinya berlakon hanya kerana tidak aktif di media sosial seperti Instagram, Facebook dan Twitter.

“Ada yang tak terima saya berlakon kerana tak selalu update social media. Baru tau sekarang bakat dan commitment yang sepatutnya diberi sebagai pelakon dah tak penting,” tulis Izara Aishah.

Rata rata peminat memberikan reaksi terkejut dengan pendedahan Izara Aishah itu dan menganggap aktif di media sosial sebagai kriteria utama untuk diambil berlakon sebagai mengarut.

Tetapi ada juga yang mencadangkan pihak produksi berbuat demikian untuk mendapatkan publisiti percuma jika Izara Aishah berlakon dalam drama atau filem mereka — kedekut duit untuk promosi?

Pihak produksi seharusnya memandang bakat seorang pelakon itu terlebih dahulu sebelum mengambil kira aktif atau tidak seseorang itu dalam media sosial. Baru kerja jalan dan produk berkualiti, bukan begitu? (rtky/m)


Fazura: Saya Wanita Paling Bahagia Sekarang

Bercakap kepada Berita Harian hari ini, Nur Fazura yang baru sahaja mendirikan rumahtangga bersama jejaka pilihannya baru baru ini mengakui yang fasa perkahwinan sekarang ini merupakan kebahagiaan sebenar dirinya.

“Saya wanita paling bahagia ketika ini kerana mengahwini lelaki seperti Fattah Amin. Memang dialah lelaki saya nantikan selama ini. Saya tahu, dia lelaki yang baik, rapat dengan keluarga dan menyayangi kanak-kanak”

‘Memang agak kekok pada mulanya, tetapi selepas mula membuat kerja rumah seperti memasak, membasuh, mengemas termasuk memotong kukunya, baru saya dapatkan sesuaikan keadaan itu sepenuhnya,” ujafnya.

Fazura juga berkata yang mereka tidak berpisah lama walaupun kerana kerja selepas bernikah baru baru ini.

“Macam mana nak berpisah kalau pergi bilik air pun sudah rindu,” katanya sambil ketawa. (rtky/m)


"Izreen Azminda Bermadu Bukan Rampas Hak Orang Lain"

Sebagai teman baik Izreen Azminda, Rita Rudaini berpendapat tindakan rakannya menikahi suami orang tidak salah kerana beliau berkongsi suami dan tidak merampas suami orang lain. Dalam hal ini, Rita meminta peminat tidak lagi mengkritik tindakan Izreen kerana itu adalah jodoh yang sudah tersurat.

Tidak dinafikan agak kecoh berita perkahwinan Izreen diperkatakan minggu ini. Selain caci maki dilemparkan di laman sosial Izreen, Rita turut menerima tempias serangan peminat yang tidak berpuas hati.

“Tolong jangan menyerang saya di laman sosial kerana perkahwinan dia. Saya tidak masuk campur keputusan Izreen memilih untuk berkahwin dengan suami orang. Saya ada beri nasihat, jangan rampas hak orang lain. Tetapi keadaan sekarang Izreen bermadu, tidak merampas suami orang”

“Jika dia dapat menjalani tanggungjawab sebagai isteri dengan baik, kita sendiri tidak perlulah mengutuk atau menghamun beliau kerana itu adalah jodoh yang telah tersurat buat dirinya,” jelasnya kepada portal Astro Awani.

Sebelum ini, Izreen telah mengumumkan sudah bernikah dengan seorang pemuzik bebas, Ude yang mempunyai isteri dan dua anak pada 8 Ogos lalu. Khabarnya pernikahan itu hanya diketahui isteri pertam pada dua minggu lalu. (rtky/w)


Fathia Latiff Sebak Dapat Pujian Tun Mahathir

Nur Fathia merupakan salah seorang selebriti tanah air yang kini dilihat semakin berani menyuarakan pendapat berkaitan politik walaupun kadang-kadang apa yang diperkatakan oleh pelakon wanita ini adalah isu yang sudah berlalu.

Lebih menarik lagi, baru-baru ini bekas Perdana Menteri iaitu Tun Dr. Mahathir turut memuji keberanian Fathia dalam menyatakan apa pandangannya terhadap isu politik semasa.

“Bila kita diatas, orang sanjung kita mcm nak rak . Well, itu perkara biasa :) Tapi, bila kita sudah tua, atau jatuh, orang kata kita ni dah tak relevan, macam-macam mereka kata, kata kita ni nyanyok, kata kita gila, takdak akai, itu lah dinamakan kacang lupakan kulit yang sememangnya lumrah kehidupan,” tulis Fathia.

Sementara itu, Fathia turut berasa sebak apabila pujian tersebut datangnya daripada mulut Tun sendiri. Adakah Fathia akan masuk bertanding pilihan raya akan datang? Sama-samalah kita nantikna. (rtky/s)


Nad Zainal: Jangan Banding, Hina Anak Artis

Bukan saja selebriti sendiri yang terkena hinaan dan juga cacian masyarakat, pengguna laman sosial yang kurang adab juga dalam masa yang sama seringkali membezakan anak-anak selebriti yang ada.

“Pengguna alam maya seharusnya bijak dan tidak menjadikan media sosial sebagai laman untuk mengutuk anak-anak artis. Kita kena tahu yang setiap kanak-kanak mempunyai tumbesaran berbeza dan tidak sepatutnya netizen menghina anak tersebut”

“Mungkin ada bayi yang lambat sedikit atau boleh jadi terlalu aktif, cara mereka membesar berbeza dan tak semuanya sama,” jelasnya kepada mStar Online.

Tambah Nad, dia tidak membaca komen-komen yang ditinggalkan di laman Instagram miliknya kerana risau perkara berkenaan akan menganggu dan juga membuatkannya terasa hati.

Bergelar selebriti, itulah apa yang perlu dihadapi Nad setiap hari. Penyelesaian termudah sebenarnya jangan dilayan langsung kritikan kurang membina dan menyakitkan hati. (rtky/s)


Fazura: Peminat Jangan Obses Dengan ‘Fattzura’

Kekuatan sokongan peminat kepada Fattah Amin dan Fazura tidak dapat dinafikan. Namun dalam masa yang sama, gandingan yang digelar Fattzura ini juga tidak mahu peminat terlalu taksub.

“Saya menghargai sokongan dan doa-doa peminat terhadap kami. Tapi saya harap peminat sedar yang kami dua individu berbeza apabila masuk bab kerjaya”

“Tapi sebagai isteri saya akan sentiasa menyokong kerjaya Fattah, seperti mana dia juga menyokong kerjaya saya,” jelas Fazura kepada Astro Awani.

Sementara itu, Fazura juga menafikan bahawa mereka mengambil keputusan untuk mendirikan rumahtangga dalam keadaan tergesa-gesa. Bagi pelakon wanita ini, perkara tersebut sudah lama dirancang.

“Itu tidak benar. Kami sudah lama merancang untuk bernikah, cuma kami memilih untuk tidak membesarkannya kerana ia perkara peribadi. Tetapi seperti yang dijanjikan, kami tidak akan melupakan media dan peminat. Dan janji itu sudah pun kami tunaikan,” katanya. (rtky/s)


"Suami Minta Tidak Hebahkan Perkahwinan Kami"

Ketika heboh perkahwinan Izreen Azminda bersama suami orang diperkatakan, ramai mempertikaikan tindakan mereka menyembunyikan perkara tersebut daripada pengetahuan isteri pertama. Ingin meleraikan kemarahan, Izreen menjelaskan keputusan itu dibuat atas permintaan suami.

“Memandangkan status saya sebagai isteri, saya terpaksa akur dgn permintaan suami. Suami minta supaya tidak menghebahkan berita ini sementara waktu memandangkan ini adalah pernikahan kali kedua saya”

“Saya faham status saya sebagai seorang selebriti seharusnya saya berkongsi berita ini. Saya ingin memohon maaf kerana tidak memberitahu berita ini sehingga menimbulkan pelbagai spekulasi mengenai status saya”

Selain itu, Izreen turut memohon maaf kepada peminat kerana merahsiakan perkahwinannya sehingga mencetuskan pelbagai spekulasi. Dalam masa yang sama, Izreen berharap tiada lagi cakap-cakap mengenai hal ini sebagaimana beliau mahu melayari perkahwinanya dengan bahagia.

“Saya harap hentikanlah sebarang kenyataan yang anda sendiri tidak tahu apa yang terjadi dalam rumah tangga kami dan jangan cepat menjatuhkan hukum dengan apa yg anda baca dan lihat,” jelasnya kepada m Star Online. (rtky/w)


Izreen Azminda: Bukan Rampas, Hanya Tumpang Kasih

Kontroversi tentang status perkahwinan pelakon popular Izreen Azminda menarik perhatian ramai sejak beberapa hari ini selepas isteri pertama kepada lelaki pilihan beliau mendedahkan hal sebenar.

Bercakap kepada Berita Harian hari ini, Izreen Azminda mengakui akur dengan cemuhan orang ramai yang melabel dirinya sebagai perampas dan meruntuhkan kebahagian rumahtangga orang lain.

“Saya sekadar menumpang kasih dan tidak pernah sesekali berhasrat merampas serta meruntuhkan kebahagiaan suami dan isteri pertama.

“Saya tidak sekejam itu, malah tidak akan membenarkan suami meninggalkan isteri pertama semata-mata untuk bersama saya.

“Saya kecewa dengan cemuhan yang dilemparkan netizen. Mereka menjatuhkan hukuman tanpa mengetahui cerita sebenar. Saya akur, pilihan menjadi isteri kedua menuntut pengorbanan besar. Saya sedia beralah dan bertimbang rasa kerana sedar kedudukan diri,” katanya.

Izreen Azminda dan Ude yang juga pemuzik bebas melangsungkan pernikahan pada 8 Ogos lalu di Petaling Jaya berwalikan bapanya, Mohd Aznam Mohd Noor.

“Saya faham perasaan seorang isteri apabila mengetahui suaminya berkahwin lain. Saya harap suami akan mempertahankan perkahwinan pertamanya kerana saya tidak mahu berlaku perkara tidak diingini berlaku susulan pernikahan kami”

“Alhamdulillah, saya lega apabila mengetahui Intan Liana sudi menerima saya sebagai madunya,” tambahnya lagi. (rtky/m)


Di Sekitar Resepsi Kahwin Mawar Rashid, Raf Yaakob

Malam tadi berlangsungnya resepsi perkahwinan pelakon jelita, Mawar Rashid dan Raden Ahmad Faizal Datuk Yaakob atau lebih dikenali sebagai Raf Yaakob secara tertutup di Pusat Konvensyen Sime Darby, Bukit Kiara.

Mawar atau penama lengkap Wan Mawar Shaputri Dato’ Wan Abdul Rashid itu kelihatan anggun dalam persalinan rekaan Putra Aziz daripada Cosry dengan wajahnya disolek oleh Ramzamode, rambut (Syuk Qadir) dan henna (Lea Henna).

Sementara itu, Raf yang merupakan adik kepada penyanyi dan chef selebriti terkenal, Dato’ Fazley itu turut mengenakan sut rekaan Cosry.

Seramai 600 tetamu yang terdiri daripada keluarga dan kenalan rapat kedua belah keluarga mempelai diundang pada majlis tersebut. Turut hadir ialah ibu Raf, Datin Umi Kalsum Abd. Latib dan ibu Mawar, Datin Marinee Abdullah.

Lebih istimewa Ketua Pereka Kek SukaSucre Bistro, Azrene menyediakan kek diberi nama, Enchanted Rose dengan setiap satu lapisan bertakhta kristal Swarovski yang diletakkan di atas juraian lampu gantung mewah.

Lapisan kek yang menggunakan sebanyak 7,777 biji kristal dengan ketinggian 13 kaki itu sekali gus menjadikan ia sebagai kek perkahwinan tertinggi pernah dihasilkan sepanjang sejarah resepsi persandingan di Malaysia.

Pasangan itu selamat dijabkabulkan dengan sekali lafaz tepat jam 3.20 petang di Hotel Royale Chulan, di sini pada 9 November lalu. (rtky/m)


Kelab Peminat Anjur Majlis Doa Selamat Buat Elyana

Bagi menunjukkan sokongan dan tanda sayang terhadap Elyana yang menghidap kanser Limfoma tahap empat, kelab peminat Elyana bakal menganjurkan satu majlis doa selamat dan solat hajat buat penyanyi itu. Majlis itu akan diadakan di majlis Seksyen 15, Shah Alam pada Khamis depan.

Teman baik Elyana, Zuhairry Zainal memberitahu, ahli kelab sebulat suara ingin mengadakan majlis tersebut sejurus mendapat tahu Elyana sedang bertarung melawan penyakit itu sejak tujuh tahun lalu, yang diumumkan ketika konsert Gegar Vaganza (GV4) minggu lalu.

“Saya dapat tahu mulanya ada lebih daripada satu majlis ingin dianjurkan. Selepas berbincang, ahli kelab sepakat berkumpul beramai-ramai dan menganjurkan satu majlis besar, minggu depan”

“Setakat ini, saya diberitahu peminat termasuk bukan ahli kelab mahu menghadiri majlis doa selamat dan solat hajat. Insya-Allah, Elyana sudah mengesahkan akan menyertai,” katanya kepada Berita Harian Online.

Sebagai teman yang sudah 18 tahun mengenali Elyana, Zuhairry berkata, selepas pengumuman dibuat Elyana tempoh hari, beliau kelihatan lega seperti bebanan yang ditanggung selama ini hilang. Malah Elyana juga tidak mahu perkara ini berpanjangan, enggan dikatakan minta simpati. (rtky/w)


"Bahagia Ke Hidup Rampas Suami Orang?

Nampaknya perkahwinan Izreen Azminda dan pemuzik, Ude bukan sahaja mengejutkan orang ramai tetapi turut menerima kritikan negatif dari peminat. Di laman Instagram Izreen, ramai membanjiri ruangan komen dengan kata-kata cacian serta kecewa dengan sikap pelakon kesayangan mereka.

Semalam, Ude telah mengesahkan bahawa beliau dan Izreen sudah bernikah secara senyap pada 8 Ogos dan perkara ini hanya diketahui oleh isteri pertama dua minggu lalu. Rata-rata meletakkan kesalahan ke atas bahu Izreen yang didakwa sebagai perampas kebahagiaan keluarga orang lain.

Pada ketika ini, Izreen masih berdiam diri kerana ingin menjelaskan pada sidang media yang akan dibuat tidak lama lagi. Tetapi pengakuan Ude semalam sedikit sebanyak telah mencetuskan kemarahan peminat yang mempersoalkan keputusan mereka berkahwin secara rahsia.

Lebih panas lagi apabila ada yang mempertikaikan tindakan Izreen merampas suami orang biarpun sudah mengetahui bagaimana rasa peritnya suami dirampas kerana beliau sudah melalui perkara itu. Apapun mungkin ini bahagian Izreen sebagai wanita, doakan yang baik-baik sajalah. (rtky/w)


“Mungkin Saya Yang Tak Pandai Jaga Suami”

Cukup sukar kami membayangkan apa yang dirasakan oleh isteri tercinta apabila terpaksa berkongsi kasih dengan madu. Mengakui bahawa suaminya seorang yang sangat baik, isteri pertama kepada suami Izreen Azminda iaitu Intan Liana redha dengan situasi tersebut.

Mengakui sukar menerima kenyataan bahawa suaminya sudah berkahwin dengan pelakon wanita berkenaan, Intan akhirnya redha dan meluahkan serba sedikit perasaannya sebagai isteri melalui satu sesi temubual secara live di Facebook oleh Utusan Malaysia.

“Saya tak sangka sebab saya percaya suami 100 peratus. Saya trust dia habis-habis tapi bila saya dapat tahu tiba-tiba dia kahwin so saya terimalah. Salah saya. Mungkin salah saya, ada silap saya”

“Mungkin saya tak pandai jaga suami saya, itu je. Mungkin saya tak pandai jaga suami, mungkin benda ni jadilah,” katanya. Boleh tahan sebak juga mendengar sendiri perkara sedemikian keluar dari mulut Intan.

Tambah Intan, mengenali suaminya, Ude, dia yakin bahawa suaminya akan berlaku adil dan bagi Intan, dia akan terus mempertahankan rumahtangganya selain memberikan fokus sepenuhnya buat keluarga.

Sementara itu dalam perkembangan lain, Ude mengakui dia dan Izreen sudah pun bernikah pada 8 Ogos lalu dan akan mengadakan doa selamat pada minggu hadapan selain akan menjelaskan situasi sebenarnya.

Selain itu, di atas rasa sayang pada keluarga, Intan yang redha dengan situasi tersebut tidak menolak kemungkinan dia dan Izreen mungkin boleh menjadi kawan di masa hadapan.

Ude dan Intan sudah mendirikan rumahtangga selama 4 tahun dan dikurniakan dua orang cahaya mata. Semoga Intan terus tabah dalam menghadapi hari mendatang. (rtky/s)


Ude Mengaku Nikahi Izreen Azminda Dua Bulan Lalu

Akhirnya spekulasi mengenai dakwaan Izreen Azminda berkahwin dengan suami orang terjawab apabila pemuzik yang dikaitkan dengannya, Ude mengaku sudah bernikah dengan pelakon itu dua bulan lalu. Pengakuan itu dibuat selepas isteri pertamanya, Intan Liana mendedahkannya.

“Saya berkahwin dengan Intan empat tahun lalu manakala dengan Izreen pula pada 8 Ogos yang lalu. Saya akan buat majlis doa selamat minggu hadapan dan akan menjelaskannya nanti. Sebaik sahaja Intan tampil memberi kenyataan siang tadi, pelbagai spekulasi timbul”

“Saya mohon supaya hentikan sebarang kenyataan dan persepsi buruk yang boleh mempengaruhi emosi kedua-dua isteri saya. Harap pihak luar tidak campur tangan. Intan dan Izreen adalah isteri saya. Sebagai suami, beri saya peluang untuk menguruskan sendiri isteri dan keluarga saya”

Selain itu, Ude turut meminta agar keluarganya tidak diganggu untuk sebarang komen mengenai pernikahannya dengan Izreen. Bagaimanapun Ude tidak mendedahkan butiran mengenai pernikahannya yang difahamkan tidak diketahui oleh isteri pertamanya sehingga dua minggu lalu.

“Sebagai suami, biarlah sebarang kenyataan datang dari diri saya demi menjaga keharmonian rumah tangga kami,” jelasnya kepada Harian Metro mengenai isu pernikahan yang akan dijelaskan pada sidang media minggu depan. (rtky/w)


Buat Apa Hujung Minggu Ini? Jom Tengok Wayang Di Dataran Merdeka!

Mendapat reaksi dan juga sambutan yang sangat positif dari kunjungan orang ramai dari pelbagai peringkat umur, Expo Negaraku sebenarnya mahu berkongsikan pelbagai lagi perkara menarik.

Bagi anda yang belum berkesempatan menjejakkan kaki di Expo Negaraku, masa yang tinggal kurang daripada sebulan ini merupakan masa terbaik untuk melihat sendiri bagaimana kebangkitan Malaysia menerajui masa depan.

Selain itu, hujung minggu ini anda aktiviti yang sangat best untuk dilakukan bersama keluarga. Untung siapa yang datang hujung minggu ini sebab ada wayang pacak. Mari kami kongsikan sedikit info bersama anda.

Persembahan Budaya akan diadakan pada 2 dan 3 Disember pada sebelah siang (Recognizing Our Heritage of Malaysian Culture) bermula 10 pagi hingga 4 petang.

Ini pula maklumat ringkas aktiviti pada waktu malam yang akan berlangsung di Dataran Merdeka:

1 Disember: Seniman Bujang Lapok (9.30 malam)
2 Disember: Pendekar Bujak Lapok (7.30 malam)
2 Disember: Ola Bola (9:30 malam)

3 Disember: Turut dimeriahkan dengan kehadiran Afdlin Shauki dan ramai lagi barisan pelawak tanah air.

Sementara itu bagi anda yang berminat untuk mengetahui aktiviti lain di sini, sebenarnya terdapat 5 kubah yang bakal membawa anda melihat sendiri bagaimana pembangunan Malaysia sejak dari dahulu serta apakah perancangan seterusnya bagi memastikan negara kita akan sentiasa berdaya maju di mata dunia.

Selain itu, kubah-kubah yang dilengkapi dengan pelbagai paparan yang berteknologi tinggi ini pastinya membuatkan anda hanyut dalam menghayati setiap perkara yang dipamerkan di sini.

Sekarang’kan cuti sekolah pula, memang sesuai sangat bawa anak-anak datang ke sini. Food truck dan kemudahan lain pun ada disediakan di sini.

Expo Negaraku hanya akan dibuka sehingga 15 Disember ini sahaja dan bagi yang berminat, bolehlah datang seawal 10 pagi. Jangan risau, aktiviti di sini berakhir jam 10 malam.

Jika anda ada masa, bolehlah lawat kelima-lima kubah yang ada di Dataran Merdeka ini. Jangka masa sekitar 45 hingga 60 minit dijangka diperlukan untuk melawat lima kubah. Tak lama pun, bukan?

Jadi apa tunggu lagi? Ayuh tunjukkan semangat anda kepada tanah air dan jika anda benar-benar mahu mengetahui sendiri apa yang bakal dilaksanakan di Malaysia bagi tahun mendatang, inilah waktu yang paling sesuai untuk anda luangkan.


"Kawan Artis Bagi Dadah, Pernah Terdetik Nak Cuba Ambil"

Pernah ditawarkan dadah oleh rakan sesama artis, Janna Nick akui pernah teringin untuk mencubanya untuk menambahkan tenaga tetapi kerana masih berfikiran waras, beliau menolaknya. Jelasnya ramai rakan artis mengambil dadah bagi tujuan berseronok dan mengatasi tekanan.

“Sebagai manusia pasti terdetik rasa ingin mencuba tapi semuanya terletak pada pendirian masing-masing sama ada untuk terjebak atau tidak. Saya sendiri tidak mahu masa depan saya gelap disebabkan dadah”

“Jika bertemu mereka saya tidak akan berjumpa pada waktu bekerja. Walaupun kadang-kadang saya tahu mereka di bawah pengaruh dadah tetapi saya okey,” katanya kepada Projek MMO mengenai beberapa kenalan memberitahunya dadah boleh memberikan tenaga.

Walaupun tidak kisah berkawan dengan rakan yang mempunyai tabiat buruk, namun Janna selagi boleh mengelak untuk bertemu dengan mereka yang suka membawa dadah ketika keluar melepak. Sedih mendengar industri hiburan bergelumang dengan dadah, apalagi kebanyakkannya beragama Islam. (rtky/w)


Dapat Kereta, Fattah Amin Hadiahkan Untuk Ibu Bapa

Orang kata, selagi ibu bapa masih ada, berbaktilah sebaiknya dan itulah apa yang dipegang oleh Fattah Amin. Baru-baru ini, pelakon lelaki ini baru saja menerima hadiah kereta Peugeot 408 e-THP sebagai kerana berjaya merangkul trofi Anugerah Bintang Popular BH (ABPBH) 3.0 pada Mei lalu.

Sempena dengan kejayaan tersebut juga, Fattah menjelaskan bahawa kereta berkenaan yang dimenangi hasil sokongan setia peminat akan diberikan kepada ibu bapanya.

“Tanpa sokongan ramai, saya tidak mungkin berada di sini, malah selain keluarga, peminat antara tonggak yang menguatkan semangat saya untuk terus memberikan yang terbaik,” jelasnya kepada BH Online.

Perjalanan seni masih jauh buat Fattah dan pastinya hari mendatang akan lebih mencabar buat pelakon lelaki ini. Semoga Fattah akan terus menyinari dunia hiburan tanah air dan mampu mengekalkan sikap dan juga disiplin yang sama.(rtky/s)


Gambar Manis Pernikahan Fazura & Fattah Amin

Setelah selesai urusan pernikahan, nampaknya kini pasangan yang menjadi perhatian satu Malaysia ini mula memuatnaik gambar pernikahan mereka di laman Instagram. Memang manis sungguhlah gambar Fattah Amin dan juga Fazura.

Pasangan ini telah selamat dinikahkan dalam satu majlis tertutup pada 27 November lalu. Sebelum itu, pada 13 November lalu majlis pertunangan juga dilakukan secara tertutup di kediaman nenek Fazura.

Sementara itu menurut Fattah baru-baru ini, dua majlis bagi menghargai media dan rakan rapat serta peminat akan diadakan pada tahun hadapan.

Dalam masa yang sama, tindakan pasangan ini merahsiakan pernikahan juga mengundang rasa kurang senang segelintir media. Menurut Fattah, apa yang dilakukannya adalah di atas permintaan keluarga.

Apa pun, semoga ikatan cinta pasangan ini kekal hingga ke Jannah. (rtky/s)


"Tengok Elyana Relaks Je Tak Bertudung, Macam Tak Takut Mati"

Baru-baru ini Elyana ada memberitahu tentang kanser limfoma yang dialaminya sejak tujuh tahun lalu. Ramai yang bersedih selain terkejut dengan pengumumannya itu. Tapi ada juga yang tidak berapa nak sensitif mengenai derita orang apabila soal penyanyi itu tidak berhijab dipertikaikan.

Apa yang lebih tidak masuk di akal, ada sesetengahnya lantang bersuara mengenai ibadah Elyana yang entah ke mana tetapi menyibukkan diri dengan dunia hiburan yang melalaikan. Pun begitu, seperti biasa Elyana tidak ambil pusing mengenainya tetapi mengambilnya sebagai doa.

“Teguran itu saya terima dengan berlapang dada dan nasihat yang dikirimkan kepada saya sangat betul. Saya setuju dengan komen tersebut dan terima seadanya kerana mereka sebenarnya mendoakan yang terbaik buat saya”

“Insya-Allah, akan sampailah doa anda itu. Pada pandangan saya, ajal maut semua Allah tentukan. Tidak semestinya saya sakit kanser tahap empat saya yang akan pergi dahulu, sebab semua antara kita akan mati. Saya menghargai setiap komen dan doa,” jelasnya kepada Astro Gempak.

Rasanya tidak perlu mempersoalkan ibadah orang lain dikala beliau sedang menghadapi dugaan yang begitu hebat. Siapa tahu disebalik Elyana tidak bertudung, dirinya membuat kebaikan lebih daripada orang lain. (rtky/w)


Netizen: Kakak Jual Tudung, Adik Pakai Tunjuk Hmm…

Bukan perkara baru sebenarnya cara pemakaian adik kepada pelakon dan pengacara terkenal, Neelofa ini mendapat kritikan ramai namun kali ini nampaknya Ameera Khan menerima kritikan yang lebih teruk.

Dalam kemaskini terbaru menerusi Instagram, Ameera Khan (@littlemisskhan) memuatnaik sekeping gambar dirinya yang menampakkan pakaian dalam beliau — netizan tidak menunggu lama untuk menjatuhkan ‘hukuman’.

Rata rata orang ramai mempersoal cara pemakaian Ameera Khan kali ini yang dilihat seakan sudah hilang malu dan tersasar terus dari imej seorang remaja Muslimah yang dibawanya tahun lalu.

“Awak sepatutnya malu dengan diri sendiri, lihat kakak awak berniaga hijab untuk menutup (aurat) dan menjadi lebih Islamik dan awak pula tayang badan,” tulis salah seorang dari peminat yang prihatin.

Kami harap Ameera Khan terima teguran ini dengan hati yang terbuka dan berusaha untuk baiki diri bila sampai masanya. (rtky/m)


Bella Astillah Jumpa Peminat Beri Nasihat Rumah Tangga

Tidak dinafikan pergolakkan rumah tangga Bella Astillah dulu banyak membuka mata orang kerana kekuatan Bella mengharungi dugaan itu. Disebabkan itu, Bella tampil berkongsi tentang apa yang terjadi kepada wanita yang banyak bertanyakan kepadanya di media sosial pada majlis pertemuan.

“Saya tiada niat membuka semula cerita ini kepada orang sebaliknya ingin berkongsi apa yang terjadi dan bagaimana saya mengharunginya. Perkara ini dilakukan selepas menerima banyak mesej peribadi di media sosial, mereka ingin tahu bagaimana saya mendapat kekuatan”

“Jadi disebabkan ramai sangat yang menghantar mesej dan saya tak mampu hendak membalas semuanya jadi saya terpanggil untuk berkongsi secara terbuka hari ini. Tujuan saya hanya untuk berkongsi kepada mereka dan tiada niat untuk mengaibkan sesiapa,” katanya kepada Astro Gempak.

Majlis yang dinamakan Mutiara Hati Bersama Bella Astila telah diadakan semalam di Putrajaya, turut hadir bersama memberi sokongan, Aliff Aziz. Selain itu, Bella menafikan andai majlis itu berniat untuk membuka pekung didada serta mengaibkan maruah sesiapa. (rtky/w)


Peminat Luah Rasa Sedih Shuib Tinggalkan Sinar FM

Dalam sebuah video yang dimuatnaik menerusi akaun rasmi Sinar FM di Facebook, Shuib Sepahtu mengumumkan yang beliau bakal meninggalkan konti Suria FM sebagai penyampai radio berkuat kuasa serta merta.

Shuib yang bergandingan bersama Jep & Rahim untuk mengendalikan program pagi di Sinar FM berkata yang beliau mahu menumpukan perhatian kepada perniagaan & aktiviti seni lain sebagai sebab beliau tinggalkan Sinar FM

A post shared by Shuib Sepahtu (@shuibsepahtu) on Nov 28, 2017 at 6:32pm PST

“Saya berharap semua peminat dan pendengar Sinar FM terus mendengar dan memberi sokongan kepada sahabat saya Jep juga Rahim. Saya percaya mereka akan berikan yang terbaik walaupun tanpa saya,” ujarnya.

Peminat Shuib tidak ketinggal meluahkan rasa sedih dengan keputusan Shuib itu namun mereka tetap memberikan kata semangat atas apa pun keputusan yang Shuib mahu lakukan selepas ini. (rtky/m)


Elyana Dedah Sakit Bukan Mahu Tagih Simpati

Selepas berita tentang penyakit yang dihadapi Elyana mula diketahui ramai, ada sahaja tangan nakal yang mengatakan penyanyi itu sengaja mahu meraih simpati lebih lebih lagi apabila mengumumkan perkara itu di minggu beliau tersingkir dari Gegar Vaganza 4.

Elyana berkata jika beliau mahu meraih simpati perkara itu pasti dilakukan sebaik saja disahkan doktor dirinya mengidap kanser selepas kelahiran anaknya, Cinta Sumayyah.

“Kalau saya ingin menagih simpati, dari awal dulu saya melakukannya. Ketika itu saya susah, tidak ada duit untuk membeli ubat dan susu anak. Tapi saya tidak pernah berkongsi semua masalah itu dengan sesiapa termasuk ibu bapa dan adik-beradik”

“Sudah menjadi prinsip hidup saya tidak suka menyusahkan orang. Saya mahu orang melihat saya sebagaimana diri saya yang sihat, degil, ceria, tiada masalah dan suka berjenaka,” katanya.

Elyana juga berkata yang beliau terharu dengan sokongan dan doa yang diterima dari orang ramai selepas berita itu.

“Tidak sangka dalam situasi sekarang, saya masih boleh menjadi sumber inspirasi kepada banyak orang,” tambahnya. (rtky/m)


Fattah Amin, Fazura Nikah Ikut Prosedur

Kecoh seketika dunia seni hiburan tanah air apabila ada yang mendakwa bahawa Fattah Amin dan juga Fazura sudah pun bernikah sebelum sama-sama berangkat menunaikan umrah baru-baru ini.

“Majlis pernikahan kami mengikut prosedur yang betul. Malah, saya terkejut kerana ada juga teman media yang gigih cuba mendapatkan kenyataan pihak Jabatan Agama Islam Wilayah (JAWI) mengenai status pernikahan kami”

“Alhamdulillah, pihak JAWI mengeluarkan kenyataan sama. Kami berkahwin seperti orang lain juga. Semua sudah selesai dan tak perlu dipertikaikan lagi. Majlis itu sah dengan sekali lafaz dan Alhamdulillah, berjalan lancar”

“Saya dinikahkan oleh abang Fazura sendiri dan turut berada pada majlis itu ialah wakil JAWI selain keluarga rapat kami,” katanya kepad BH Online.

Sementara itu dalam masa yang sama Fattah menjelaskan bahawa mereka sedang merancang dua majlis membabitkan rakan media serta keluarga rapat, selain untuk peminat, pada awal tahun depan. (rtky/s)


Di Sekitar Majlis Pernikahan Fattah Amin & Fazura

Yang dinantikan oleh para peminat kini sudah tiba. Pasangan pengantin baru yang menjadi bualan ramai sejak 24 jam yang lalu, Fattah Amin & Nur Fazura akhirnya berkongsi detik indah sekitar majlis pernikahan mereka yang berlangsung semalam.

Dalam tiga buah video yang dimuatnaik di Instagram, Fattah Amin & Fazura kelihatan cantik sepadan dalam rona putih dalam majlis pernikahan yang difahamkan berlangsung di Hotel Ritz-Carlton, Kuala Lumpur.

Rata rata para peminat menyambut baik pernikahan Fattah Amin & Fazura selain mendoakan pasangan ini untuk kekal selamanya — ada juga yang tidak sabar mahu lihat cahayamata mereka kelak. Amboi.

Cakap banyak pun tiada guna, berikut beberapa keping gambar yang kami sempat ambil dari video yang dikongsikan. Tahniah buat Fattah Amin & Fazura yang kini sudah melangkah ke alam baru. (rtky/m)


"Saya Akan Tenung Muka Awak Sampai tertidur"

Tidak pasti sama ada Fathia Latiff bergurau atau tidak, tetapi apa yang pasti reaksinya pada tweet yang dimuat naik Remy Ishak agak janggal lebih-lebih lagi Remy sudah menjadi tunangan orang. Menerusi Twitter, Fathia ada memberitahu ingin menatap wajah Remy sampai tertidur.

Reaksinya itu berikutan Remy ada memuat naik soalan di Twitter, bertanya kepada peminatnya jika berpeluang bercuti bersama apakah yang akan dilakukan individu tersebu sepanjang perjalanan. Bagaimanapun reaksi Fathia tidak disenangi peminat kerana merasakan tidak menghormati tunang Remy.

Tambah menarik lagi, bekas kekasih Remy, Tiz Zaqyah turut memberi respond terhadap status Fathia. Sekali lagi kami tegaskan disini, tidak pasti Fathia bergurau sebagai rakan atau tidak. Tetapi rata-rata status itu tidak disenangi peminat dan ramai meminta Fathia ‘move on’ sahaja.

Kebelakangan ini Fathia memang agak aktif di laman Twitter sampaikan ada sahaja kontroversi yang ditimbulkannya. Bak kata orang, cakap siang pandang-pandang, cakap malam dengar-dengar. Mungkin Fathia perlu fikirkan sensitiviti tunang Remy sebelum bergurau. (rtky/w)


“Kasihan Neelofa Dapat Peminat Yang Memalukan”

Selepas berita pernikahan pasangan popular Fattah Amin dan Nur Fazura semalam, tidak sah rasanya buat orang ramai jika tidak bercakap tentang Neelofa yang mula mula mencetuskan fenomena #lofattah tidak lama dahulu.

Beberapa jam sebelum berlangsungnya majlis pernikahan yang menjadi kontroversi itu, Neelofa ada memuatnaik satu video ke akaun Instagram beliau dan komen yang ditinggalkan peminat memang tiada tapisan.

Ada yang mengaitkan KLCC sebagai simbolik kepada diri Fattah Amin dan caption “Just looking at you makes me happy” didakwa ditujukan buat pelakon lelaki popular tersebut.

Tidak kurang juga peminat yang hairan dengan komen yang ditinggalkan seakan akan memberi gambaran yang Neelofa terhegeh-hegeh dengan Fattah Amin dan belum move on selepas apa yang terjadi.

Bagi kami, jika anda betul sayangkan Neelofa lebih baik doakan yang baik baik dan tidak lagi meninggalkan komen yang mengaitkan Neelofa dengan kisah silamnya. (rtky/m)


JAWI Nafi Beri Layanan Istimewa Kepada Fattah, Fazura

Ketika ramai sedang bergembira dengan berita pernikahan pasangan Fattah Amin dan Fazura semalam, ada yang mempersoalkan keistimewaan yang diberikan oleh pihak JAWI kepada pasangan ini kerana baru beberapa hari lepas mereka mengakui masih belum menghadiri kursus perkahwinan.

Bagaiamanapun, JAWI menyangkal dakwaan berkenaan dan menjelaskan pihaknya ada menerima dokumen lengkap pernikahan pasangan itu. Malah Fattah dan Fazura juga melalui proses yang sama iaitu melalui secara talian.

“Ya, mereka telah bernikah malam tadi dan dinikahkan oleh jurunikah daripada pihak Jawi. Kami juga telah menerima permohonan dan dokumen yang lengkap daripada pasangan tersebut”

“Fattah juga menghadiri kursus kahwin dan membuat permohonan itu melalui Sistem Pengurusan Perkahwinan Islam Malaysia (SPIMM) secara dalam talian. Kami tidak memberi sebarang keistimewaan kepada mereka dan mereka melalui semua proses itu seperti orang lain,” katanya kepada m Star Online.

Selepas berita pertunangan yang diumumkan menerusi sidang media tempoh hari, Fattah dan Fazura sekali lagi mengejutkan orang ramai apabila bernikah secara tertutup dan senyap semalam di hotel Ritz Carlton, Kuala Lumpur. Majlis turut dihadiri keluarga dan teman rapat pasangan. (rtky/w)


Mira Filzah Mengaku Jumpa Bekas Kekasih Zizan Razak?

Tidak pernah terbuka menceritakan dengan jelas hubungannya dengan Zizan Razak, namun Mira Filzah baru-baru ini dikhabarkan telah bertemu dengan bekas kekasih Zizan- tidak pasti siapakah orangnya. Jelasnya, pertemuan itu hanyalah kerana ingin lebih mengenali jejaka itu.

“Pertemuan itu lebih kepada perbincangan. Saya lakukan perkara itu atas nasihat ibu yang mahu saya mengenali lebih mendalam lelaki yang cuba mendekati. Zizan adalah selebriti jagi saya perlu tahu siapa dirinya”

“Lagipun, ibu mengambil berat dengan siapa saya berkawan dan mahu saya sentiasa berhati-hati dan jangan terlalu terburu-buru membina sesuatu perhubungan,” jelasnya kepada Berita Harian Online.

Sekali lagi, Mira menafikan mempunyai hubungan istimewa dengan jejaka itu tetapi mengakui beliau ada bertemu dengan bekas kekasih Zizan. Tidak silap dulu ibu Zizan pernah memaklumkan dirinya berkenan dengan Mira kerana kesopanannya. Mungkin ini tanda ada sesuatu diantara mereka? (rtky/w)


Fazura Kena Banyak Sabar Bersuami Muda

Bak kata orang, orang lama pastinya sudah makan garam terlebih dahulu atau bahasa mudahnya lagi berpengalaman. Berada dalam situasi yang sama, Che Ta sempat berpesan kepada Fazura agar redha dan banyak bersabar.

Seperti ramai yang sedia maklum, Che Ta (44 tahun) sendiri bersuamikan Zain Saidin (32 tahun) yang pastinya lebih muda daripada dirinya dan bercakap melalui pengalaman, bolehlah Fazura mengambil sedikit sebanyak pesanan pelakon wanita berkenaan.

“Setiap pasangan berbeza dan jarak saya dengan suami agak jauh berbanding Fattah dan Fazura, mereka baru tujuh tahun beza. Apa yang boleh saya nasihat ialah kena banyak reda dan saling bertolak ansur kerana cara pandangan kita dan dia (lelaki) berbeza”

“Kadang-kadang kita jangka dia akan buat perkara ini, tapi dia buat lain,” jelasnya kepada mStar Online. Malah dalam masa yang sama, Che Ta turut menjelaskan bahawa dia sendiri sukar menjangka fikiran pasangannya.

Namun apa yang dikongsikannya itu bukanlah masalah dan Che Ta lebih suka menjadikannya sebagai sebuah proses pembelajaran.

“Pilih lelaki lebih muda kita perlu belajar dan tidak boleh jangka apa yang mereka fikir sama. Soal anak contohnya, Zain mahu anak ramai tapi pada fikiran saya pula yang penting ialah kualiti bukan kuantiti,” ujarnya.

Untuk pengetahuan anda, Fattah berusia 27 tahun manakala Fazura pula berumur 34 tahun. (rtky/s)


Laudya Cynthia Bella Anggap Erra Fazira Kakak Sendiri

Selain pasangan Norman Hakim dan Abby Abadi, pasangan Engku Emran dan Erra Fazira juga menjadi perhatian kerana hubungan baik mereka biarpun sudah berpisah. Malah kegembiraan mereka turut terserlah ketika meluangkan masa bersama ditemani isteri baru Emran, Laudya Cynthia Bella.

“Masyallah, mereka suka? Alhamdulillah saya memang sangat menjaga hubungan silaturahim ini. Lagipun, saya pula tiada teman yang ramai disini. Hubungan kami bagai adik dan kakak. Lagipun Erra adalah emak Aleesya dan dia juga memanggil saya Bunda”

“Alhamdulillah saya bersyukur kerana saya punya teman untuk saling berkongsi cerita. Itu yang membuat kami semakin rapat. Saya sedar Erra pelakon terkenal bahkan saya ada menjadikannya rujukan. Tapi hubungan kami lebih bersifat peribadi bukan kerjaya,” katanya kepada Media Hiburan.

Bukan senang mahu menjaga hubungan seumpama ini malah ramai yang memuji pasangan ini kerana kagum dengan keakraban mereka. Kalau lihat di media sosial, masing-masing tidak keberatan berkongsi gambar bersama, apalagi berkongsi kasih sayang anak, Alessya.

Apapun memang suka tengok gambar mereka luang masa bersama. Nampak kebahagiaan mereka walaupun masing-masing sudah membawa haluan masing-masing. Semoga mereka terus bahagia dengan silaturahim sekarang. (rtky/w)


Fattah Amin, Fazura Sah Bergelar Suami Isteri

Berita Harian malam ini melaporkan yang Fattah Amin dan Nur Fazura Sharifuddin selamat melangsungkan pernikahan dalam majlis tertutup yang diadakan di sebuah hotel terkemuka di ibu negara malam ini.

Nur Fazura atau Fazura sah bergelar isteri kepada Fattah Amin hanya dengan sekali lafaz sekitar jam 9.50 malam.

Pada majlis yang hanya dihadiri keluarga terdekat dan teman rapat kedua-duanya, pelakon J Revolusi berkenan kelihatan anggun mengenakan baju kurung moden sentuhan pereka kegemarannya, Rizman Ruzaini, serta solekan oleh Sheila Mohamed, manakala Fattah pula segak berbaju Melayu.


Shaheizy Sam Seksa Diri Demi Pinjamkan Hatiku?

Bukan mudah untuk menjayakan sesuatu watak dengan berkesan lebih-lebih lagi apabila ia melibatkan perubahan bentuk badan.

Baru-baru ini, pelakon Shaheizy Sam sanggup menurunkan berat badan sehingga menampakkan perubahan yang sungguh ketara di dalam filem Pinjamkan Hatiku.

Bagi Sam, apa yang dilakukannya itu adalah untuk menghayati watak Naufal yang dibawakannya di dalam filem yang mendapat reaksi positif daripada pengamal media tanah air.

Selain itu, tindakan Sam menurunkan berat badan secara drastik itu juga mengundang rasa bimbang terhadap peminat. Apa tidaknya, Sam kehilangan 10 kilogram hannya dalam masa sebulan.

Bagaimanapun untuk pengetahuan anda, kadar penurunan 10 kilogram yang dilakukan Sam tersebut sebenarnya adalah dengan tunjuk ajar jurulatih profesional dan bukannya dilakukan tanpa sebarang rujukan.

Apa yang pasti, peminat Sam masih tertanya-tanya pengorbanan apakah yang dilakukan oleh Sam di dalam filem tersebut sehingga membuatkan dia terpaksa kelihatan sungguh kurus sehingga seakan membahayakan kesihatan diri sendiri.

Apa pun, jangan lupa saksikan filem Pinjamkan Hatiku yang bakal berada di pawagam berdekatan anda pada 30 November ini dan pastinya jawapan mengapa Sam sanggup kurus ekstrem akan terjawab.


"Alolo, Sopannya Anak Ibu Ni"

Sangat teruja dengan kandungan bayi sulungnya, Datuk Seri Siti Nurhaliza telah berkongsi video ketika melakukan imbasan ultrasound bayi baru-baru ini di Instagramnya. Menurut suara yang dipercayai doktor Siti, beliau secara tidak langsung mendedahkan penyanyi itu bakal menimang bayi perempuan.

Menerusi perkongsian tersebut, Siti yang sangat gembira melihat aksi bayinya pada monitor ultrasound turut memuat naik kepsyen menggelarkan dirinya ‘ibu’. Berkongsi kegembiraan itu, penuh ruangan komen Siti dibanjiri dengan ucapan tahniah dan tidak sabar menantikan bayi sulung pasangan itu.

Apalagi apabila video itu secara tidak langsung mendedahkan jantina bayi sulung pasangan itu. Masih belum diketahui kesahihannya, kerana empunya badan pun masih belum memaklumkan berita itu kepada umum. Tapi kalau benar bayi perempuan, pasti cantik dan sedap suara seperti ibunya.

Bagaimanapun video yang dikongsikan Siti beberapa hari lalu telah dipadam dari akaun media sosialnya. Tidak pasti apa sebabnya, tetapi diharapkan Siti terus menjaga kesihatan dengan baik. (rtky/w)


iPhone X, Bercuti Di Hawaii Mungkin Jadi Hadiah Birthday Anda

Apakah hadiah yang anda sangat-sangat inginkan sempena hari lahir anda yang bakal menjelang tiba? Kalau dapat iPhone X pun boleh tahan juga’kan? Atau pun dapat bercuti di Hawaii. Fuh memang best‘kan?

Jika anda betul-betul inginkan hadiah yang terbaik untuk diri anda, nampaknya kini anda sangat bertuah kerana dalam masa yang sama juga laman web beli belah online, Shopee turut mengadakan pelbagai tawaran menarik sempena hari lahir mereka.

Okay, cakap banyak pun tak guna, mari kami kongsikan bagaimana cara nak menang iPhone dan juga pelbagai lagi tawaran menarik sempena birthday Shopee!

Tahukah anda sebenarnya anda cuma perlu berbelanja minimum RM100 pada bulan Disember ini dan membuat pembayaran melalui FPX online banking. Jika anda bertuah, iPhone X bernilai RM5,500 dan juga percutian ke Honolulu, Hawaii bernilai RM15,000 bakal menjadi milik anda. Banyak tu!

Jangan risau, penghantaran adalah percuma bagi setiap pembelian RM20 ke atas.

Selain itu, Shoppe juga ada beberapa lagi tawaran dan juga promosi menarik sepanjang bulan Disember ini. Memang berbaloi sungguh berbelanja nampaknya kalau macam ni. Ingat tarikh di bawah untuk dapatkan tawaran menarik dari Shopee.

Pada 1 hingga 12 Disember, Shopee akan menawarkan pelbagai perkara menarik bersama rakan kongsi seperti DIGI, PETRONAS, B Infinite, Photobook dan macam-macam lagi. Apa yang anda perlu lakukan hanyalah tunggu saja setiap hari untuk menantikan tawaran yang istimewa.

Shocking Sale merupakan salah satu tawaran yang dinanti-nantikan merangkumi barangan-barangan yang terhebat di platform tersebut. Bukan itu sahaja, item yg dijual di Shocking Sale adalah Lowest Price Guaranteed di mana harga Shopee adalah yang terendah berbanding pesaing-pesaingnya.

Jika pembeli menjumpai harga yang lebih murah dari luar Shopee, maka Shopee akan mengembalikan 120% dari perbezaan harga tersebut.

Manakala pada 1, 12, 13, 14 Disember pula, Shopee menyediakan 5 slot berbeza untuk anda iaitu pada jam 12 pagi, 8am pagi, 12 tengahari, serta 4 dan 8 petang.

Baucer yang disediakan untuk promosi Beat The Clock memang bernilai tinggi dan ia akan diberi hanya pada 6 waktu berikut, setiap hari iaitu: 12 pagi, 8 pagi, 12 tengahari, 3 petang, 8 malam dan 10 malam.

Selain menawarkan harga barangan yang cukup berbaloi, Shopee juga ada kod promosi khas untuk pembaca Rotikaya. Kalau korang pertama kali membeli-belah di Shopee boleh dapatkan antara salah satu barangan di bawah hanya untuk RM1 sahaja!

Nak dapatkan Milo, lip balm Nivea, syampu L’Oreal, Honey Stars ataupun Nescafe hanya untuk RM1? Senang saja, ikuti langkah-langkah di bawah!

1. Muat turun aplikasi Shopee di Google Play Store atau Apple App Store
2. Cari item bernama ‘Shopee Birthday Redemption’
3. Masukkan kod ‘1ROTI’ apabila checkout utk dapatkan harga RM1

Senang je kan? Promo RM1 ini hanya untuk pengguna baru Shopee sahaja dan terhad kepada 200 penebusan pertama.

Dah shopping kat Shopee banyak kali dah? Jangan risau, korang juga boleh dapatkan potongan harga sebanyak RM11 bila guna kod ‘ROTI11’!


Hefny: Uqasha Tak Seksi, Ia Aset Kurniaan Tuhan

Tidak tahulah mengapa ramai sungguh yang kurang senang dengan apa saja yang dilakukan Uqasha Senrose. Baru-baru ini pelakon wanita berkenaan dikecam kerana pakaiannya yang disifatkan oleh warga laman sosial sebagai seksi.

A post shared by UQASHASENROSE (@uqashasenrose2) on Nov 24, 2017 at 3:57am PST

Menurut kekasih hati Uqasha iaitu Hefny Sahad, apa yang digayakan oleh Uqasha tidaklah seksi malah tidak mendedahkan tubuh badan. Jika diikutkan ramai lagi selebriti yang bergaya seksi sebenarnya.

“Pada saya baju yang dipakai Uqasha tidaklah terlalu seksi atau terdedah sana sini, mungkin menampakkan bentuk badannya sahaja. Begitu pun, ia merupakan aset yang dikurniakan Tuhan untuknya”

“Artis memang akan menjadi perhatian masyarakat, jadi kita tidak boleh menutup mulut orang. Buat baik pun tetap akan dikecam. Saya tidak mahu memanjangkan hal ini, berilah komen apa sahaja, moga mereka diberi ketenangan suatu hari nanti,” jelasnya kepada Kosmo! Online.

Tambah Hefny, dia yakin bahawa Uqasha yang sudah menceburi industri seni tanah air sekian waktu mampu untuk menghadapi menghadapi tekanan dan dalam masa yang sama dia turut memberikan semangat kepada Uqasha.

Mahu buat macam mana, laman sosial membuatkan semua orang bebas berkata-kata. Bukan saja selebriti, orang kebiasaan juga turut terbuka dengan ancaman yang sama. Kuatkan mental dan hiraukan saja mulut orang. (rtky/s)


Elyana Derita Kanser Selama 7 Tahun

Pernah diberitahu oleh doktor bahawa dia hanya mempunyai masa setahun untuk hidup kerana menghidap kanser, perkara itu bagaimanapun tidak membuatkan Elyana terus murung sebaliknya menjadikan penyanyi ini lebih kental.

“Saya tidak mahu menyembunyikan apa-apa daripada peminat, oleh itu secara spontan saya membuat pengumuman mengenai kanser yang saya hidapi. Sudah tujuh tahun saya berjuang dengan kanser Limfoma dan sekarang hanya mampu berdoa kepada Allah selepas puas berikhtiar”

“Ada satu ketikanya, saya menghilangkan diri kerana berubat, namun kos perubatan kimoterapi memakan sejumlah wang yang besar. Jadi saya memilih untuk menggunakan alternatif lain,” jelasnya kepada BH Online.

Selain mengakui fobia untuk tidur pada sebelah malam kerana takut tidak dapat berjumpa dengan anaknya lagi, Elyana dalam masa yang sama turut mengingatkan perkara tersebut kepada anak perempuannya.

Selain itu, Elyana turut menjelaskan bahawa dia mengetahui ada pihak yang menyatakan bahawa dia sombong kerana menolak untuk melakukan persembahan.

“Saya tahu ada yang kata saya sombong tolak persembahan semua, sedangkan badan saya ketika itu sedang mengembang dan rambut gugur. Doktor beritahu saya ketika itu saya hanya ada setahun untuk hidup”

“Saya nekad berhenti kimo dan cabar diri saya untuk berjuang. Syukur umur saya panjang sampai hari ini,” kongsinya lagi. Sama-sama doakan yang terbaik buat Elyana. (rtky/s)


Elyana Dedah Hidapi Kanser Tahap 4

Dua hari lalu, penyanyi Elyana ada memuatnaik sekeping gambar menunjukkan kotak set lengkap pengurusan jenazah yang mengundang banyak spekulasi tentang motif sebenar penyanyi itu bertindak demikian.

Dan ketika memberi ucapan di pentas Gegar Vaganza 4 (GV4) malam tadi di mana beliau tersingkir dari persaingan, Elyana mendedahkan yang dirinya kini sedang menghidap kanser yang sudah berada di Tahap 4.

Dalam ucapan beliau, Elyana turut meminta individu lain yang mempunyai penyakit sama agar terus kuat menempuh ujian itu.

Kami pun mendoakan yang Elyana turut tabah menghadapi ujian ini bersama keluarga tercinta. (rtky/m)


Raja Afiq Bukan Punca Bekas Teman Wanita Hamil

Masihkah anda ingat baru-baru ini ada seorang wanita menhubungi mStar Online dan menyatakan bahawa dirinya telah hamil gara-gara bersama dengan seorang pelakon lelaki yang boleh tahan terkenal – menurut wanita berkenaan.

Antara pelakon lelaki yang turut terkena tempias tersebut adalah Idris Khan namun empunya diri menafikan perkara tersebut dan kini, nama Raja Afiq turut dikaitkan.

“Saya tidak pernah dengar pun gosip ini. Saya juga tidak tahu netizen mengesyaki saya pelakon yang dimaksudkan dalam gosip berkenaan. Saya tidak faham apa yang menyebabkan mereka membuat dakwaan seperti itu”

“Rasanya saya tidak perlu ambil tahu kerana tiada kaitan dengan saya pun. Saya tidak berkecil hati dengan tanggapan orang itu. Saya hanya ingin fokus pada kerjaya,” jelasnya kepada Harian Metro.

Menurut temubual bersama mStar sebelum ini, apa yang diinginkan oleh wanita berkenaan hanyalah bayaran hospital yang sudah pun ditanggungnya terlebih dahulu sementara penjagaan bayi pula akan diuruskan oleh si ibu sendiri. (rtky/s)


Uqasha Senrose Dikecam Pakai Baju Nampak Payudara

Semalam, Uqasha Senrose ada berkongsi beberapa gambar di Instagram, tetapi apa yang menarik perhatian adalah baju yang dikenakan itu agak ketat di bahagian payudara hingga menonjolkan bahagian tersebut. Teruk juga Uqasha dikritik hingga mendapat puluhan ribu komen pada gambar itu.

Difahamkan gambar itu dimuat naik semalam di Instagram bagi memberi kredit kepada juru mekap dan pereka baju. Tetapi sebaliknya mendapat kecaman apabila gambar tersebut lebih menampakkan tubuh badannya yang montok hingga ada yang berpendapat Uqasha inginkan perhatian.

Malah ada juga yang merasakan tindakan Uqasha membuka tudung suatu ketika dulu kerana ingin berpakaian bebas seperti ini. Melihatkan gambar seumpama ini memang tidak semua berfikiran positif, ada yang memerli Uqasha supaya simpan sedikit asetnya untuk tatapan bakal suami.

Tidak silap rasanya baru kelmarin Uqasha mengadu damba mengenai dirinya yang sering menjadi mangsa kecaman. Tetapi dengan perkongsiannya semalam, rasanya Uqasha perlu tanya diri sendiri mengapa dirinya selalu dijadikan sasaran. Ingat, tak semua gambar perlu dikongsi. (rtky/w)


Di Sekitar Majlis Pertunangan Fattah Amin, Fazura

Baru baru ini para peminat pasangan Fattah Amin dan Nur Fazura menerima berita gembira tentang pertunangan mereka selain perancangan mereka untuk berkahwin tidak lama lagi.

Rata rata peminat menyambut baik pertunangan Fattah Amin dan Fazura dengan memberikan komen positif mereka terhadap pasangan ini — dan tidak kurang juga yang tidak sabar menanti gambar sekitar majlis pertunangan.

Semalam menerusi kemaskini terbaru di Instagram, Fazura telah memuatnaik tiga video pendek yang dirakamkan sekitar majlis pertunangan mereka yang telah berlangsung pada 13 November lalu.


Eskpo Negaraku Belanja Buah Selama 2 Hari

Berlangsung selama sebulan bermula 15 November lalu sehingga 15 Disember nanti, Expo Negaraku akan adakan Pesta Buah Buahan yang akan berlangsung pada 25 dan 26 November ini bertempat di Dataran Merdeka.

Bagi yang belum pernah jejakkan kaki di tapak Expo Negaraku, anda memang rugi sebab macam-macam perkara menarik yang ada di sini dan pesta buah yang akan diadakan ini nanti adalah percuma!

Ha, apa lagi, jom pakat dengan kawan-kawan dan keluarga datang hujung minggu ini. Mari kami kongsikan apa yang anda perlu tahu tentang pesta ini nanti.

Ada 9 gerai yang akan dibuka nanti. Empat (4) daripadanya menjual buah-buahan dan lima (5) lagi gerai akan menjual jus buah-buahan, mango shake, durian crepe dan macam-macam lagi.

Antara beberapa buah yang anda boleh dapatkan secara percuma selama 2 hari itu nanti ialah nanas, nangka, jambu, pisang dan macam-macam lagi. Pesta ini bermula dari 10 pagi hingga 10 malam buat kedua-dua hari tersebut.

Memang seronok luang masa dengan keluarga sambil menikmati buah-buahan yang ada. Rekaan yang ada di Expo Negaraku memang cool gila.

Anda dari Seremban? Tiada masalah sebab anda boleh naiki kemudahan awam yang ada dan lokasi Expo Negaraku ini pun memang senang nak akses dari mana-mana stesen kemudahan yang ada. Rujuk gambar di atas untuk memudahkan anda.

Jika anda pengguna setia Grab, ini peluang anda untuk berjimat sebab Grab pun ada sediakan promo sepanjang Expo Negaraku berlangsung. Bukan ke dah mudah nak datang’kan?

Kalau tengok di laman sosial, memang dah ramai kongsikan pengalaman mereka menggunakan hashtag #ExpoNegaraku melalui video atau gambar pun boleh. Dan sebenarnya, dengan gunakan hashtag #ExpoNegaraku juga, anda berpeluang untuk dapatkan barangan eksklusif ekspo ini.

Siapa yang dah pergi dan rasai sendiri pengalaman perasmian Expo Negaraku baru-baru ini, confirm akan rindukan pelbagai aktiviti yang ada dan juga warna-warni kubah yang terdapat di sana pada waktu malam.

Jadi, rancang perjalanan anda untuk ke Expo Negaraku pada 25 dan 26 November ini. Sambil-sambil luang masa dengan keluarga, anda juga dapat melihat dengan sendiri pembangunan negara bermula dari dulu sehinggalah perancangan pasa masa hadapan.

Kami kongsikan beberapa gambar aktiviti menarik yang anda boleh cuba sendiri di sana nanti.


Mengenali Fattah Amin, Fazura Terbuka Hati Untuk Berkahwin

Tahniah sekali lagi diucapkan kepada Fattah Amin dan Fazura yang telah mengikat tali pertunangan pada 13 November lalu. Siapa sangka daripada seorang wanita yang sangat berdikari dan tidak terfikir untuk berkahwin Fattah telah berjaya menawan hati Fazura.

“Saya memang seorang wanita yang sangat degil dan tidak pernah terfikir untuk berkahwin dalam masa terdekat. Tapi apabila bertemu dengan Fattah dan mengenali dia, hati saya terbuka. Saya nampak masa depan dengan dia. Dia melamar dan saya menerima”

Pengakuan tersebut diluahkan pelakon itu setelah gosip bertiup kencang mengatakan mereka sudah bernikah sebelum berangkat ke Mekah baru-baru ini. Menafikan berita berkenaan, Fattah turut memberitahu bakal mendirikan rumah tangga dalam masa terdekat bersama wnaita terindahnya.

“Dengan jadual kerja kami yang ketat, saya sendiri menyerahkan perancangan kepada pihak syarikat pengurusan saya. Ada beberapa perkara yang perlu kami buat. Pergi kursus kahwin dan uruskan dokumen. Insya-Allah kami akan bernikah dalam masa terdekat,” katanya dalam sidang media semalam.

Bagaimanapun berikutan permintaan kedua belah keluarga, majlis pernikahan yang bakal diadakan akan dilangsungkan secara tertutup dengan kehadiran ahli keluarga dan teman rapat sahaja. Manakala dua majlis resepsi akan diadakan untuk peminat dan media pada tahun depan. (rtky/w)


“Saya Nampak Masa Depan Saya Di Mata Fattah Amin”

Kepulangan pasangan ini dari menunaikan umrah sememangnya dinantikan bukan saja media malah peminat pun tidak henti-henti berdoa yang terbaik agar Fattah Amin dan Fazura segera disatukan.

Menjelaskan situasi sebenar bahawa mereka sudah pun bertunang pada 13 November lalu, Fazura mengakui Fattah mempunyai sesuatu yang istimewa sehingga dia terbuka hati menerima pinangan Fattah.

“Saya nampak masa depan saya di mata Fattah. Saya berfikir panjang tentang hubungan saya dengan Fattah tetapi apabila dia hantar keluarga untuk merisik, hati saya terbuka untuk menerimanya,” jelas Fazura kepada Astro Awani.

Sementara itu menurut Fattah, mereka mengambil keputusan untuk merahsiakan terlebih dahulu mengenai majlis pertunangan mereka adalah untuk memberi fokus sepenuhnya kepada ibadah umrah.

“Kami mahu fokus kepada ibadah umrah. Jika berita pertunangan ini diumumkan ketika itu, mungkin tumpuan kami akan terganggu,” katanya. Pasangan ini dijangka bakal mendirikan rumah tangga pada tahun ini juga manakala resepsi akan diadakan pada tahun hadapan. (rtky/s)


Fattah Amin, Fazura Sahkan Sudah Bertunang

Setelah beberapa spekulasi cubaan menepis dakwaan kononnya mereka bernikah sebelum mengerjakan umrah pada minggu lepas akhirnya telah terjawab apabila pasangan Fattah Amin atau nama sebenarnya Abdul Fattah Bin Mohd Amin, 27 dan Nur Fazura Sharifuddin 34, mengesahkan mereka telah bertunang pada tarikh 13 November 2017 sebelum mereka mengerjakan umrah.

“Pada 13 November keluarga saya telah menghantar rombongan merisik dan seterusnya bertunang di rumah Fazura sebelum mengerjakan umrah,” kata Fattah yang turut ditemani Fazura di majlis sidang media di Royale Chulan, Kuala Lumpur.

Kisah cinta pasangan ini mula kecoh selepas mereka membintangi drama Hero Seorang Cinderella, bagaimanapun ketika itu mereka berdua masing- masing menafikan perihal percintaan tersebut sehinggalah pada petang ini mereka telah menyatakan bahawa mereka telah bertunang.

Fattah dan Fazura juga memberitahu tidak akan mengambil masa yang terlalu lama untuk mengadakan majlis pernikahan yang mungkin dijangkakan majlis tersebut bakal berlangsung pada penghujung tahun ini.

“Dalam proses macam orang lain daftar kursus kahwin. Insha Allah doakan tak terlalu lama resepsi tahun depan, pernikahan tak lama lagi,” kata mereka berdua yang akan mengadakan dua resepsi buat keluarga dan peminat-peminat mereka. (rtky/h)


Neelofa Berselfie Dengan Supermodel Di Pertunjukan Fesyen Victoria’s Secret Di Shanghai

Ramai sudah sedia maklum yang baru baru ini Neelofa telah diterbangkan ke Shanghai, China oleh jenama telefon pintar terkemuka, OPPO untuk menghadiri pertunjukan fesyen tahunan Victoria’s Secret di sana.

Buat pertama kalinya, OPPO merupakan penaja pertunjukkan fesyen Victoria’s Secret untuk tahun ini dan Neelofa hadir sebagai wakil OPPO untuk acara fesyen yang memang dinantikan ramai ini.

Pastinya Neelofa teruja dapat pergi ke sana menyertai barisan individu yang sangat berpengaruh dalam dunia fesyen.

Mesti ramai yang ternanti-nantikan gambar Neelofa ketika berada di sana dan jangan risau kami ada banyak gambar untuk dijadikan tatapan anda.

Angeling around at the after party wit these peeps! ? #OPPOF5 #RedEdition #OPPOxVSFashionShow #CaptureTheRealYou

A post shared by Noor Neelofa Mohd Noor (@neelofa) on Nov 20, 2017 at 6:45pm PST

Victoria’s Secret Fashion Show 2017 menampilkan barisan supermodel antarabangsa terkenal seperti Lily Aldridge dan Karlie Kloss — juga penyanyi jemputan khas Harry Styles dan Miguel.

Ramai tetamu dan model menggunakan telefon pintar OPPO untuk mengambil selfie dan Neelofa tidak terkecuali.

Kehadiran Neelofa ke pertunjukan fesyen Victoria’s Secret ini membuktikan yang gaya juga citarasa fesyen tempatan mempunyai tempat di pentas antarabangsa dan Neelofa hadir dengan gaya tersendiri mencuri tumpuan ramai.

Puas hati betul kami lihat gambar berdefinisi tinggi hasil dari telefon pintar OPPO Neelofa bersama supermodel Victoria’s Secret di sana dan kami berharap yang Neelofa bakal dijemput lagi menghadiri pertunjukan fesyen ini kelak.

Yang Neelofa pegang ialah telepon pintar yang bakal dikeluarkan oleh OPPO, F5 6GB Red Edition — ianya bakal membawakan storan 64GB bersama 6GB RAM selain kamera 20MP dilengkapi AI beautify yang mampu mengesan tona kulit, usia dan juga jantina anda supaya selfie anda sentiasa sempurna.

Nantikan kemunculannya. Untuk maklumat yang lebih lanjut tentang OPPO F5, sila layari Facebook rasmi OPPO Malaysia www.facebook.com/malaysiaoppo


Yuna, Adam Sinclair Bersanding 28 Januari Tahun Depan

Selamat melangsungkan majlis pertunangan bersama Adam Sinclair awal Ogos lalu, Yuna menerusi ruangan Miss K mendedahkan, majlis persandingan mereka bakal diadakan pada hujung bulan Januari tahun depan. Bagaimanapun tarikh pernikahan pasangan itu masih dirahsiakan.

“Wahhhh! Tahniah Miss K ucapkan kepada penyanyi popular Yuna dan tunangnya, Adam Sinclair yang akan melangsungkan pernikahan pada bulan Januari tahun depan. Baru sekejap tadi Miss K terima kad undangan ke majlis persandingan Yuna dan Adam yang akan diadakan pada 28 Januari 2018”

“Sumber yang layangkan kad jemputan perkahwinan Yuna dan Adam beritahu, majlis persandingan pasangan sama cantik sama padan itu akan diadakan di Putrajaya Convention Center,” kata Miss K di Astro Gempak.

Menurut sumber itu, kad undangan perkahwinan mereka tampak ringkas tetapi elegan dengan wajah Yuna dan pasangan di depan kad yang berwarna agak ‘vintage’. Sebelum ini, Yuna difahamkan rancak membuat persiapan perkahwinan dan sering mengemas kini perkembangan di laman sosial.

Apapun tahniah diucapkan kepada Yuna dan pasangan. Semoga segala persiapan dan perancangan yang dijalankan berjalan dengan lancar. (rtkt/w)


"Islam Ke Tak Wak Doyok Ni"

Kecoh sekejap semalam apabila beberapa gambar Wak Doyok bersama seorang wanita cantik menyambut hari jadi bersama tersebar. Apa yang lebih menjadi buah mulut apabila tersebarnya video Wak mencium gadis tersebut dengan mesranya yang difahamkan seorang model antrabangsa.

Menerusi video itu, wanita yang dikenali sebagai Malika Askarova membuat kejutan ulangtahun kelahiran Wak di sekitar Kuala Lumpur. Ketika itu sempat rakan-rakan mereka mengambil video Malika mencium pipi Wak hingga beliau membalas kembali ciuman itu dan berpeluk mesra.

Bagaimanapun aksi terbabit tidak disenangi pengikut Wak di laman sosial. Ramai mula membanjiri ruangan komen mengecam tindakan Wak yang tidak menghormati hukum hakam Islam. Ada juga yang menasihati Wak supaya lebih menjaga sempadan pergaulan dengan wanita.

Setakat ini Wak masih belum memberikan komen mengenai kontroversi ini. Kalau benar wanita terbabit buah hati Wak, tahniah diucapkan. Bertuah Wak dapat buah hati antarabangsa, lepas ni harapnya dapat makan nasi minyak ya! (rtky/w)


"Semua Mahu Kecam, Ramai Sangat Ke Tidak Suka Saya"

Tidak dinafikan selain Fathia Latiff, nama Uqasha Senrose antara selebriti yang sering dikecam dalam apa saja yang dilakukannya. Menyedari hal itu, Uqasha meluahkan rasa kecewanya dengan sikap peminat yang tidak henti mengaibkan dan menghentam dirinya di laman sosial.

“Apa sebenarnya salah saya kerana sering sahaja dihentam di media sosial. Saya juga hairan dengan tindakan sesetengah netizen yang tidak penat mengecam dengan memuat naik komen-komen pedas di akaun saya”

Selain itu, Uqasha turut berasa terkilan dengan komen yang diberikan di laman sosial yang rata-rata berbaur kecaman daripada nasihat membina biarpun memuat naik perkembangan kerjayanya. Malahan lebih menyedihkan, isu buka tudung yang sudah lama berlalu pun masih dibangkitkan.

“Boleh dikatakan dalam seribu komen, hampir semuanya berbaur hentaman dan ada sesetengah itu mengaibkan saya. Sejujurnya saya tak tahu nak buat macam mana lagi kerana setiap perbuatan saya pasti dikecam dan ia seolah-olah menunjukkan ramai sangat yang tidak sukakan saya”

“Bahkan isu buka tudung dua tahun lepas pun masih dibangkitkan semula dan saya berharap agar netizen dapat beri ruang kepada saya dengan menilai hasil kerja saya,” jelasnya kepada portal My News Hub yang sudah penat mendengar kecaman peminat saban hari.

Terdahulu, Uqasha dikecam hebat apabila kantoi ‘edit’ bentuk badannya untuk menampakkan dirinya sedikit kurus hingga mengakibatkan dinding di belakangnnya bengkok. Sebelum itu, Uqasha juga turut mendapat kecaman selepas muncul dengan bentuk badan yang agak gempal di malam ASK. (rtky/w)


"Shaheizy Sam Kena Beringat Statusnya Sebagai Suami"

Berikutan trend cinta lokasi yang semakin hangat dikalangan selebriti tanah air, Syatilla Melvin meletakkan sepenuhnya kepercayaan kepada suaminya, Shaheizy Sam dalam bekerja tetapi harus sentiasa sedar status dirinya. Namun Syatilla akui kadang kala timbul juga rasa cemburu.

“Tipulah kalau dikatakan tidak timbul sekelumit pun rasa cemburu, namun saya tidak mahu terlalu mengikut perasaan hingga mengganggu kerja Sam. Biasanya, dia juga takkan berkongsi perkara yang boleh membuatkan saya tidak senang hati. Begitupun, bukan bermakna dia menyorokkan sesuatu”

“Lumrah wanita memang suka berfikir, jadi rasanya tidak wajiblah untuk dia bercerita mengenai perkara yang dirasakan tak perlu. Ada masanya, Sam akan berkongsi juga peristiwa yang berlaku di lokasi penggambaran dan sebagainya, namun lebih berkisar mengenai dirinya saja”

“Saya pula memang memberikan kebebasan kepada Sam untuk bekerja, namun dia sendiri perlulah ingat statusnya sebagai bapa dan suami. Itu saja yang penting,” katanya kepada Berita Harian Online.

Kalau tidak silap sudah agak lama juga Syatilla tidak aktif berlakon sejak dirinya berumah tangga dan menimang cahaya mata baru-baru ini. Jelasnya, beliau tidak mempercayai orang lain untuk menjaga bayinya dan biarlah dirinya berkorban sekejap sebelum kembali menerima tawaran. (rtky/w)


Zizie Izette Kongsi Rahsia Hamil Kembar

Mempunyai suami yang lebih berusia pastinya menjadi tanda tanya jika dikurniakan rezeki hamil tetapi Zizie Izette mendedahkan biarpun beliau diberitahu dirinya sukar hamil, namun bayi kembar yang dikandungnya sekarang bukan melalui rawatan kesuburan (IVF).

“Ramai mesej saya secara peribadi bertanya petua mengandung daripada saya dan jika saya ada makan ubat subur atau makanan tambahan untuk hamil. Saya tidak keberatan untuk kongsi jika benar saya melakukannya. Namun saya hamil secara semula jadi tanpa sebarang rawatan”

“Sebelum ini, doktor tidak pernah beritahu saya ada masalah untuk hamil, cuma saya percaya rezeki itu masih belum ada. Kepada sesiapa yang masih berusaha untuk mendapatkan zuriat, saya harap jangan putus asa,” jelasnya kepada m Star Online mengenai kehamilannya.

Penantian yang agak lama untuk mendapatkan zuriat sendiri tidak mematahkan semangat Zizie untuk terus berusaha, selain itu Zizie sempat memberi semangat kepada pasangan yang masih tidak dikurniakan anak supaya terus berikhtiar dan berdoa untuk diberikan rezeki.

Tumpang gembira untuk Zizie dan suami yang akhirnya berpeluang menimang cahaya mata sendiri. Pada masa sama, turut berasa bangga dengan Zizie yang terus positif dan berusaha walaupun mengetahui dirinya sukar hamil. (rtky/w)


Pinjamkan Hatiku Buat Penonton Bengkak Mata Menangis

Terkesan dengan lakonan yang sungguh berkesan Ayda Jebat dan juga Shaheizy Sam, nampaknya malam gala untuk penonton filem Pinjamkan Hatiku mendapat reaksi yang sungguh positif. Memang berguna sungguh tisu yang diberikan untuk kesat air mata sebelum filem ditayangkan.

Malah review positif mengenai filem tersebut sudah mula tersebar di laman sosial dan ada yang menyatakan bahawa mereka sampai bengkak-bengkak mata. Betul-betul menghayati jalan cerita nampaknya.

Filem Pinjamkan Hatiku ini mengisahkan tentang pergolakan cinta tiga segi. Jika sebut cinta tiga segi, pastinya akan ada seorang insan yang akan terseksa jiwa dan raganya.

Jalan cerita ringkas namun dekat dengan hati penonton membuatkan filem ini berkebolehan menyentuh perasaan selain turut dikuatkan dengan lagu-lagu yang dinyanyikan Ayda Jebat sendiri serta sebuah lagu nyanyian Hafiz Suip.

Berikut kami kongsikan beberapa reaksi positif penonton yang sudah pun menonton filem ini di malam gala yang berlangsung semalam. Jika ada gemarkan kisah cinta meruntun jiwa, inilah filem yang anda wajib tonton.

Jadi, jangan lupa saksikan Filem Pinjamkan Hatiku yang bakal berada di pawagam berdekatan anda pada 30 November ini. Sebelum itu, layan dulu beberapa gambar selebriti sepanjang majlis malam gala berlangsung.


Ayda Jebat Nafi Putus Asa Sertai AJL

Pelakon dan penyanyi Ayda Jebat sebelum ini agak terkilan apabila lagunya yang berjudul ‘Mata’ gagal untuk mara ke peringkat akhir Anugerah Juara Lagu ke-32 (AJL).

Bagaimanapun, penyanyi ini tetap optimis dan tidak berputus asa kerana baginya dia akan terus menghasilkan karya-karya yang berkualiti seterusnya memperbaiki kelemahan yang sedia ada.

“Saya tak akan stop sebab saya ni suka buat perkara yang tak pernah orang terfikir. Tapi kena orang sekeliling bagitahu sayalah macam saya pernah cakap saya sayang kan peminat-peminat saya, begitu juga dengan haters-haters saya, sebab mereka ini nampak kelemahan saya dan apa yang saya buat salah diorang akan nampak. Jadi saya takkan putus asa. Cuma bagitahu apa kelemahan saya,” katanya yang ditemui di majlis tayangan filem Pinjamkan Hatiku.

Ayda turut memberitahu tidak mahu memanjangkan isu ini lagi kerana pihak produksi yang terlibat telah pun berjumpa dengannya. Tetapi apa yang diharapkannya adalah sistem pemarkahan dapat diberitahu kepada setiap peserta agar kesilapan atau kelemahan dapat diperbaiki supaya setiap peserta yang bertanding tidak akan mengulangi kesilapan itu lagi.

“Saya tak nak panjangkan isu ini lagi, sebab pihak produksi yang terlibat pun sudi untuk berjumpa saya dan saya amat menghargai selepas semua benda dah jadi viral dan mengambil keputusan untuk berjumpa saya.

Saya sangat berterima kasih dan apa yang saya buat ini harap dapat mansuhkan mata sistem, macam boleh bagitahu markah, boleh bagitahu kelemahan-kelemahan lagu yang tak berjaya supaya industri kita semakin berkembang,” katanya yang turut menafikan bahawa dia merajuk untuk menyertai AJL lagi. (rtky/h)


Selepas Dikritik, Nabil Hilang Hormat Pada Chef Wan

Baru baru ini chef selebriti terkenal, Chef Wan ada memuatnaik satu status menerusi Instagram yang mengkritik cara pengacaraan Nabil Ahmad ketika mengendalikan program Gegar Vaganza yang dilihat sebagai biadap dan tidak hormat orang tua.

Selepas status itu dimuatnaik, Nabil Ahmad ada memberikan respons melalui satu video mengatakan beliau terima kritikan tersebut namun meluahkan rasa kurang senang dengan cara Chef Wan yang menjadikan perkara itu pengetahuan umum.

“Kata-kata yang dimuat naik di laman Instgaram itu sudah melampau kerana menuduh saya sebagai punca anak-anak kurang ajar. Itu satu isu besar dan serius terutama bila dia hanya menyerang saya seorang, bukannya team Gegar Vaganza”

“Semalam peguam menghubungi saya berkaitan hal itu dan menganggap kenyataan beliau berunsur hasutan dan menyediakan ruang untuk orang membenci saya,” ujarnya kepada mStar Online.

Pengacara itu turut menegaskan yang beliau sebenarnya malas untuk memberikan sebarang respons namun peguam menasihatkan beliau untuk memberikan kenyataan kerana apa yang terjadi boleh merosakkan kerjaya beliau.

“Kalau ikut saya memang saya tidak mahu layan tapi peguam yang menjaga kerjaya saya menganggap ia sebagai sesuatu yang serius dan merosakkan reputasi,” tambahnya.

Nabil Ahmad juga mengakui yang beliau sudah hilang hormat terhadap Chef Wan selepas kritikan negatif sebegitu datang dari individu terpengaruh seperti dirinya. (rtky/m)


Elizabeth Tan Mula Pelajari Agama Islam

Bekerja dalam industri hiburan yang didominasikan bangsa Melayu antara sebab Elizabeth Tan cuba mempelajari agama Islam. Pernah melalui fasa kemurungan yang agak kritikal, Lizzy bangkit semula menikmati kehidupan dengan positif dengan mempelajari beberapa agama termasuk Islam.

“Saya pasti kita mempunyai pandangan dan pendirian sendiri terhadap sesuatu perkara. Tapi ini adalah kehidupan saya dan biarlah saya pilih kehidupan sendiri. Saya baca banyak buku dan tonton video menerusi Youtube. Ada stu saluran yang mana saya tonton dan kandungannya tidak hanya terhad kepada satu agama sahaja”

“Bagi saya kalaulah saya bakal anut mana-mana agama sekali pun, biarlah saya anutinya dengan ikhlas. Bukan hanya terikut-ikut. Lebih baik saya fajainya secara menyeluruh,” jelasnya kepada Media Hiburan.

Tidak silap suatu ketika dulu juga, Lizzy pernah dikaitkan bercinta dengan seorang ahli perniagaan ang beragama Islam namun hubungan itu putus di tengah jalan. Mungkin kerana itu juga, Lizzy sudah terbiasa dikelilingi orang beragama Islam seterusnya mempunyai minat untuk memahami Islam. (rtky/w)


Marsha Ingin Pergi Umrah Sekali Lagi

Sering terdengar pelbagai cerita mengenai pengalaman orang lain yang pernah menjejakkan kaki di Tanah Suci Mekah, Marsha Milan mengakui pada mulanya dia turut gementar dengan perkara tersebut.

“Mulanya takut-takut juga, macam-macam cerita saya dengar mengenai pengalaman mereka yang mengerjakan umrah. Tapi apabila dah sampai sana, semua perasaan itu hilang dan saya rasa sebak kerana diberi peluang menziarahi tempat suci umat Islam itu”

“Sebagai mualaf, banyak yang saya kena belajar lagi dan syukur suami ada disisi membimbing dan mengajar saya. Lagi pula dia dah banyak kali tunaikan umrah, jadi pengalaman tu dah ada. Apa yang saya tak faham tanya dia sahaja,” katanya kepada mStar Online.

Tambah Marsha, dia berasa sungguh tenang di sana malah turut berharap agar diberikan peluang sekali lagi untuk sampai ke sana. (rtky/s)


Idris Khan Ingin Tahu Siapa Hamilkan Bekas Kekasih

Pernah terpalit dengan kontroversi gambar bogel bersama seorang pelakon wanita sebelum ini, Idris Khan baru-baru ini menafikan dakwaan bahawa dia telah membuatkan bekas kekasihnya hamil.

Ini berikutan pendedahan mStar Online di mana seorang wanita telah mengadu kepada portal berita tersebut bahawa dia telah hamil hasil hubungan bersama seorang pelakon lelaki. Namun Idris tidak mudah melatah apabila diajukan soalan tersebut.

“Siapa agaknya yang dimaksudkan itu? Saya pun nak tahu juga. Rasanya kalau betul aktor itu diri saya, memang sahih saya dan bakal isteri tidak jadi berkahwin. Apa pun, kami rancak mengatur persiapan pernikahan awal tahun depan”

“Kami pada awalnya merancang untuk mengadakannya tahun ini, tetapi disebabkan si dia berasal dari Maghribi, urusan dokumentasi agak renyah,” katanya kepada BH Online.

Berbalik kepada kisah wanita hamil tersebut, apa yang diinginkan oleh wanita berkenaan hanyalah bayaran hospital yang sudah pun ditanggungnya terlebih dahulu sementara penjagaan bayi pula akan diuruskan oleh si ibu sendiri. (rtky/s)


Datuk Seri Vida Nyaris Kena Scam RM30,000

Jika sebelum ini kita biasanya mendengar ramai orang di luar sana diperdayakan sehingga kehilangan puluhan ribu ringgit melalui panggilan telefon, nampaknya perkara yang sama hampir terjadi kepada Datuk Seri Vida.

“Pada mulanya saya tidak mengesyaki apa-apa kerana semua nombor telefon yang tertera memang betul, sama ada dari IPK atau bank serta setiap data peribadi yang dimaklumkan juga tepat”

“Namun, saya mula terkejut sebaik dimaklumkan akaun berkenaan terpaksa dibekukan kerana ada individu menyalahgunakan akaun terbabit bagi aktiviti pengedaran dadah”

“Beberapa panggilan terbabit turut bertanyakan mengenai butiran peribadi, termasuk akaun simpanan Tabung Haji dan Amanah Saham Bumiputera (ASB),” katanya kepada BH Online.

Berikutan insiden tersebut, Vida telah membuat laporan polis di Balai Polis Jelapang. Sementara itu dalam masa yang sama, jutawan kosmetik ini juga turut menyeru agar orang ramai di luar sana turut berhati-hati agar perkara yang sama tidak menimpa. (rtky/s)


5 Punca Orang Tak Sabar Tonton Filem Pinjamkan Hatiku

Hanya tinggal beberapa hari lagi sebelum tayangan umum, filem Pinjamkan Hatiku yang mendapat reaksi sangat positif ketika pra-tayangan kini sudah mula membuatkan orang ramai tidak sabar-sabar menantikan filem ini ditayangkan di seluruh pawagam tanah air.

Malah ketika sesi road tour pun peminat utama Ayda Jebat dan Shaheizy Sam sudah ramai peminat mereka tidak sabar-sabar melihat pelakon kesayangan mereka di pawagam.

Kami kongsikan dengan anda beberapa sebab mengapa sebab orang ramai tak sabar menantikan filem ini.

Antara kekuatan utama filem Pinjamkan Hatiku pastinya terletak pada barisan pelakon yang terbukti berbakat. Dengan kekuatan menghayati watak, tidak mustahil filem ini mampu pecah panggung dan menjadi filem paling diingati di dalam indsutri perfileman tanah air.

Dengar saja lagu Pinjamkan Hatiku nyanyian Ayda Jebat & Adi Priyo, memang terasa betul kesedihan yang bakal anda saksikan di dalam filem ini. Lirik pun pedih sangat kalau didalami betul-betul. Lebih menarik lagi, video muzik ini juga diarahkan pengarah filem ini iaitu Osman Ali.

Okay, ambil masa sekejap dan hayati setiap lirik lagu yang dinyanyikan oleh Hafiz Suip ini. Siapa yang baru putus cinta confirm boleh menitis air mata.

Jika masa pra-tonton pun dah ramai yang menangis, anda boleh bayangkan sendiri bagaimana jalan cerita Pinjamkan Hatiku bakal meruntunkan jiwa anda. Penuh konflik sungguh hubungan antara Laila (Ayda Jebat), Naufal (Shaheizy Sam) & Dr Hasnan (Farid Kamil). Tidak salah kami katakan jika filem kerjasama antara AURAWHITE GLOBAL SDN BHD dan NUANSA PRODUCTION ini pasti menyentuh hati anda.

Antara perkara yang mampu menarik orang ramai untuk kekal di tempat duduk di pawagam pastinya lokasi yang cantik sepanjang filem ini dan mampu menarik penonton untuk ke lokasi penggambaran filem ini.


Neelofa Akan Ke Pertunjukan Fesyen Victoria’s Secret Di Shanghai

Sekali lagi pelakon dan pengacara terkenal Neelofa melakar nama apabila dia akan diterbangkan di sebuah negara maju di Shanghai, China untuk menyaksikan pertunjukan fesyen rekaan Victoria’s Secret.

Kehadiran Neelofa ke pentujukan itu telah diumumkan oleh gadis ini melalui akaun instagram miliknya. Tahun ini merupakan satu pertunjukan fesyen yang dinanti-nantikan dan kehadiran Neelofa dibawa khas oleh telefon pintar OPPO dimana Neelofa merupakan duta telefon pintar berkenaan OPPO F5 6GB (edisi merah).

Pertunjukan fesyen Victoria’s Secret akan diadakan di Shanghai, China pada 20 November ini. Bukan itu sahaja Neelofa juga merupakan artis Malaysia pertama yang menghadiri pertunjukan  fesyen Victoria’s Secret.

Keterujaan Neelofa dapat digambarkan apabila beliau juga melahirkan rasa terujanya untuk menghadiri petunjukkan fesyen yang menjadi gilang gemilang dengan setiap rekaan yang dikeluarkan oleh Victoria’s Sceret.

Victoria’s Fashion Show merupakan impian setiap gadis untuk melihat secara langsung pertunjukan tersebut namun tuah buat gadis tinggi lampai ini untuk menyaksikan sendiri detik-detik indah itu. Antara supermodel yang akan meragakan rekaan Victoria’ Secret  adalah Candice Swanepoel, Lily Aldridge dan ramai lagi.

Tahniah diucapkan kepada Neelofa dan ini sekaligus membuktikan bahawa sebagai seorang selebriti mampu melebarkan nama dalam pelbagai bidang dan tidak terhad kepada bidang seni sahaja. Sama-sama kita nantikan gambar-gambar indah Neelofa di Shanghai


Neelofa Kunci Mulut Isu Pernikahan Fattah Amin

Fenomena Lofattah bukan sahaja hangat diperkatakan dulu, sehingga kini pun masih ramai peminat yang tidak boleh ‘move on’ dengan perpisahan mereka. Baru-baru ini pula timbul gosip mengatakan Fattah Amin dan Fazura telah selamat bernikah secara rahsia di kediaman nenek Fazura.

Sebagai wanita yang pernah dikaitkan bercinta dengan Fattah suatu ketika dulu, pasti ramai yang ingin reaksi Neelofa pada ketika ini. Bagaimanapun seperti sudah dijangka, Neelofa enggan komen lanjut mengenainya. Reaksi yang dilemparkan hanya meletakkan jari di bibir tanda kunci mulut.

Mendengar respon Neelofa seumpama itu, ramai mendakwa Neelofa berasa kecewa dengan berita pernikahan Fattah dan Fazura yang bertiup kencang beberapa hari ini. Biarpun masih tiada kata sahih dari pasangan merpati dua sejoli itu, namun banyak sumber menyatakan kebenaran yang tersebar.

Bagaimanapun reaksi Neelofa kepada sebuah akhbar tempatan mengenai perkara itu mencetuskan rasa marah pelakon itu. Menerusi Instastory, Neelofa menghentam tindakan wartawan akhbar terbabit yang dianggap memutar belit kenyataannya mengenai isu pernikahan Fattah.

Apapun mungkin ada sebabnya Neelofa mengunci mulut mengenai perkara itu, yang jelas lagi nyata sudah berakhir. Bak kata orang, dari bercakap benda yang menyakitkan orang dan hati sendiri, lebih baik berdiam diri. (rtky/w)


Jadikan Game Sebagai Kerjaya Lumayan, Mobile Legends Tawar Hadiah USD100,000 Untuk Direbut Rakyat Malaysia Dan Singapura

Dunia permainan atas talian nampaknya begitu pesat kini berkembang begitu luas di Malaysia dan dunia, ramai nama-mana terkenal sudah berjaya dilahirkan dalam bidang ini terutamanya dalam permainan DOTA 2, bahkan mereka ini bergelar jutawan hanya dengan bermain game.

Jadi, fenomena itu juga akan berlaku kepada permaianan atas talian yang kini melonjak naik di Malaysia, Singapura dan negara lain di dunia iaitu Mobile Legends: Bang Bang (MLBB).

Game ini kini menjadi kegilaan ramai netizen termasuk dari kalangan remaja belasan tahun kerana mudah untuk dimainkan, dengan hanya menggunakan telefon pintar tanpa perlu berfikir untuk berhabisan ribuan ringgit membina atau membeli komputer yang mahal untuk paparan grafik tinggi.

Jadi, jika korang sudah lihat nama seperti Daryl Koh Pei Xiang (iceiceice) dari Singapura dan Wong Hock Chuan (ChuaN) dari Malaysia yang mencipta nama dan bergelar jutawan dalam dunia permainan atas talian untuk Dota2, kenapa pula bukan korang dan kawan-kawan mencipta nama dalam game Mobile Legends dengan menjadi juara dan bergelar jutawan seperti mereka ini?

Apa lagi, jangan lepaskan peluang untuk menjadi seperti mereka ini dimana tidak lama lagi akan dianjurkan satu pertandingan MOBILE LEGENDS PROFESSIONAL LEAGUE – MPL – MY/SG yang merupakan pertandingan MLBB profesional pertama kalinya dianjurkan di Malaysia dan Singapura yang menawarkan hadiah keseluruhan USD100,000.

Gempak tak? Jadi, dari main saja-saja nampak seperti buang masa, bangga share ke Facebook jer, baik korang join League ini, register di mpl.mobilelegends.com.

Bila register nama dan team korang, korang akan lalui tiga pusingan iaitu pusingan (1)Qualifiers, (2) Regular Seasons dan (3) Playoffs seperti di bawah.

Pendaftaran pertama atau Qualifier 1 akan dibuka pada 14 November hingga 21 November 2017 ini untuk pasukan dari Malaysia sahaja dan pertadingan akan berlansung pada 24 Novermber 2017 hingga 26 November 2017.

Untuk Pasukan dari Singapura pula anda boleh register untuk Qualifier 2 pada 21 November 2017 hingga 28 November 2017 dan pertandingan akan berlansung pada 1 Disember 2017 hingga 3 Disember 2017 dan seterusnya Qualifier 3 seperti di bawah untuk pasukan dari Malaysia di mana pendaftaran adalah sama di mpl.mobilelegends.com.

*Hadiah untuk pusingan Qualifier adalah USD 400 untuk top 2 dan USD 200 untuk tempat ketiga

Apa yang korang perlu tahu, jumlah permain aktif untuk MLBB di Malaysia dan Singapura adalah 1.1 juta orang sehari dan pertandingan ini hanya dibuka terhad untuk 512 pasukan sahaja bermula dari Open Qualifiers, jadi ianya sudah pasti, siapa cepat register dia akan dapat.

Lebih menarik, pertandingan MPL MLBB ini akan disiarkan di saluran televisyen eGG Network iaitu sebuah saluran e-sports terkenal Asia Tenggara.

MLBB adalah sebuah permainan pertempuran multiplayer di dalam sebuah arena pertempuran di mana ianya perlu dimainkan di atas talian atau Bahasa mudah ‘game online’ dengan hanya menggunakan telefon pintar anda.

Game ini merupakan permainan berkumpulan seramai 5 orang yang setiap Permain akan mengawal satu watak hero yang dipilih mengikut kepakaran masing-masing iaitu ‘Support’, ‘Carry’, ‘jungler’ dan ‘tank’, mereka harus mengatur strategi untuk memusnahkan kubu lawan sambil membeli item atau senjata untuk memastikan hero dipilih menjadi lebih ‘kuat’ untuk bertarung.

Permainan yang telah dilancarkan pada 11 Julai 2016 ini kini telah dimuat turun sebanyak 100,000,000 kali seluruh dunia di mana seramai 1.1 juta permain aktif dicatatkan setiap hari di dua negara iaitu Malaysia dan Singapura.
Ini bermakna permainan ini masih terlalu sedikit jaguh untuk dibanggakan, jadi anda mungkin antara perintis yang akan berjaya di dalam permainan Mobile Legends ini.

Liga Professional Mobile Legends:Bang Bang dibawakan khas kepada anda oleh penaja legend Honor 8 Pro, telefon pintar AI yang pertama!


Sumber Terdekat Sahkan Fattzura Nikah Minggu Lalu

Menjawab persoalan peminat, sumber terdekat kepada Utusan Malaysia menjelaskan bahawa Fattah Amin dan juga Fazura sudah pun sah bergelar suami isteri dalam majlis pada14 November lalu.

Pasangan itu dikhabarkan selamat diijabkabulkan dengan sekali lafaz berwalikan abang kandung Fazura sendiri, sekitar pukul 12.30 tengah malam di banglo kediaman nenek pelakon wanita jelita itu di Petaling Jaya, Selangor.

“Benar, mereka telah dinikahkan dalam suasana sederhana sekitar pukul 12.30 malam pada tarikh itu dengan abang sulung Fazura sendiri menjadi wali pernikahan adiknya itu”

“Mereka bukan berkahwin dalam keadaan tergesa-gesa sebagaimana yang dianggap setengah pihak, sebaliknya memilih untuk mempercepatkan majlis tersebut beberapa hari lebih awal,” beritahu sumber tersebut kepada Utusan Online.

Menurut sumber yang sama, pada awalnya majlis pernikahan dirancang untuk diadakan di Tanah Suci Mekah tetapi pada saat-saat akhir keputusan diubah pada hari pertunangan mereka. Pasangan itu bertunang sehari sebelumnya, iaitu pada 13 November di lokasi yang sama.

“Perancangan untuk bernikah sudah dibuat sekitar tiga minggu lalu. Ikut perancangan mereka akan bernikah di Tanah Suci tetapi ia tidak boleh dijalankan di sana.

“Oleh itu, pada hari pertunangan mereka pada 13 November lalu, keluarga telah membuat keputusan untuk pernikahan dipercepatkan beberapa hari sebelum Fattah dan Fazura bersama keluarga berlepas untuk mengerjakan umrah,” jelasnya. (rtky/s)


Gambar Majlis Resepsi Perkahwinan Izara Aishah, Adib Khalid

Semalam telah berlangsungnya majlis resepsi perkahwinan bagi pasangan, Izara Aishah dan Adib Khalid yang diadakan di Mandarin Oriental, Kuala Lumpur. Ramai yang terpaku melihat kejelitaan Izara yang tampil bak puteri raja dengan busana yang direka khas oleh Rizman Ruzaini.

Tidak seperti majlis pernikahannya Jumaat lalu, kali ini ramai memuji solekan dan busana Izara yang hampir sempurna seperti puteri raja dengan busana yang meleret panjang. Selain kejelitaan wajah Izara, ramai turut terpesona dengan hiasan pelamin keseluruhannya yang tampak mewah.

Selain Datuk Seri Siti Nurhaliza dan Datuk K selaku ahli keluarga, beberapa orang tetamu kenamaan seperti Nurul Zahid dan selebriti, Neelofa dan Farah Nabilah turut hadir memeriahkan majlis persandingan semalam.

Dengan ini kami kongsikan beberapa gambar di sekitar majlis persandingan Izara dan Adib semalam. Enjoice! (rtky/w)


Ummi Nazeera Kongsi Kisah Perkenalan Adib Khalid, Izara Aishah

Jumaat lalu memperlihatkan pasangan Izara Aishah dan Adib Khalid disatukan sebagai suami isteri. Tetapi siapa sangka disebalik kisah percintaan mereka, terselit usaha Ummi Nazeera yang menjadi dalang menemukan dua hati itu.

Menerusi Instagram, Ummi berkongsi saat Adib meminta pertolongannya untuk bertemu dengan Izara. Kerana masih segan silu dengan wanita itu, Adib meminta Ummi menjadi orang tengah ketika bertemu dengan Izara.

Semuanya bermula ketika Siti Nurhaliza yang juga ibu tiri kepada Adib mengadakan konsert. Kerana keinginannya untuk bertemu Izara, Adib meminta Ummi hadir ke konsert agar dapat memulakan bicara yang baik-baik mengenai dirinya. Dalam perkongsian itu, Ummi juga sempat memuat naik gambar mereka bertiga ketika itu.

Untuk pengetahuan, Ummi dan Adib merupakan rakan baik sejak dari kecil, sehingga ke peringkat sekolah menengah dan seterusnya memasuki universiti yang sama di Melbourne. Jadi tidak hairanlah Ummi sanggup turun padang menolong Adib mencari cinta sejatinya.

Akhirnya usaha Ummi berhasil menyatukan mereka. Sempena perkahwinan Adib dan Izara Jumaat lalu, Ummi berkesempatan ‘throwback’ kisah perkenalan mereka dulu. Jika masih ingat, Ummi pernah digosipkan dengan Adib seketika, rupanya kerana sering menemani Adib untuk bertemu Izara. (rtky/w)


“Nikah Cara Islam Tapi Resepsi Terus Hilang Islam”

Beberapa keping gambar sekitar resepsi perkahwinan Juliana Evans bersama suaminya, Y.A.M Tengku Shariffuddin Shah yang diadakan di The Andaman, Pulau Langkawi mendapat pelbagai reaksi dari para peminat.

Resepsi yang bertemakan beach wedding itu kelihatan sangat cantik dan menjadi bualan ramai ekoran sifatnya yang kelihatan sangat mengikut konsep kebaratan.

Komen yang ditinggalkan pengguna media sosial rata rata mempersoal tindakan Juliana Evans dan suami yang mengambil keputusan untuk mengadakan resepsi ala Barat berbanding tema tradisional seperti kebiasaan.

Tetapi tidak semua, ada juga yang menyarankan orang ramai supaya berfikiran terbuka dengan pilihan Juliana Evans ini memandangkan dirinya memang berketuruna Inggeris — jadi apa salahnya mengambil tema Barat untuk resepsi. (rtky/m)

Ramainya melayu triggered dengan resepsi Juliana Evans katanya menyerupai perkahwinan kristian, padahai tok nenek kaum kerabat depa bersanding ikut adat hindu depa tak sedaq, nama pun resepsi, bantai dia la nak ikut adat mana pun, bukan dia mintak paderi nikahkan dia pun, bodo pic.twitter.com/Xo0FjVmLOo


Wany Hasrita Mahu Beli Rumah Untuk Keluarga

Membesar disisi ibu bapa yang bercerai, Wany Hasrita bersyukur pencubaanya menjadi penyanyi menjadi selepas lagu berhantunya, Menahan Rindu terpilih ke peringkat akhir Anugerah Juara Lagu (AJL). Sebagai anak tunggal, Wany berhasrat membeli rumah sendiri buat keluarga yang tercinta.

“Alhamdulillah, saya mengaku bidang hiburan sangat membuka pintu rezeki saya. Malah, perjalanan saya dalam bidang ini dipermudahkan dan segalanya berjalan lancar. Sedikit demi sedikit, ia menaikkan taraf hidup saya”

“Saya hanya nak bantu ibu. Kebetulan, ibu diberhentikan kerja. Lagipun, ibu dan ayah saya dah bercerai. Jadi, sebagai anak tunggal, saya perlu ambil tanggungjawab itu dan tak pernah rasa terbeban”

“Ibu tak perlu berterima kasih pada saya sebab pengorbanannya melahirkan dan membesarkan saya, cukup besar,” katanya kepada Sinar Harian mengenai hasratnya ingin membeli rumah sendiri untuk keluarganya.

Kalau diikutkan selebriti muda sekarang begitu bertuah kerana mempunyai platform yang mudah serta senang diterima peminat. Buat Wany, semoga hasrat murninya itu untuk menyara keluarga tercapai suatu hari nanti. (rtky/w)


Fathia Latiff Makin Bermasalah?

Isu kelewatan selebriti ke set pengambaran mungkin tidak pelik tetapi kalau sudah lewat hingga mengambil masa lima jam dan tampil tidak terurus ke set memang menjadi buah mulut orang. Itulah yang terjadi kepada Fathia Latiff, menerusi ruangan Miss K, selebriti itu nampaknya makin bermasalah.

“Miss K, aku sangat geram dengan kelakuan Fathia. Sepatutnya, dia muncul dalam Sepahtu Reunion Live malam tadi. Kau bayangkan, calltime yang diberikan pukul 3 petang. Tunggu punya tunggu, tak muncul. Kawan-kawan aku telefon banyak kali, bagai nak rak, macam nak pecah telefon tu”

“Hadoo dia angkat! Akhirnyadapat dihubungi tetapi jawapan standard, on the way, on the way, on the way. Sepatutnya, Fathia muncul awal, sekurang-kurangnya sebelum pukul 6 petang sebab ada sesi FB Live. Tapi batang hidung pun tak nampak! Sesi FB Live batal, rehearsal pun tak ada!”

Menurut Miss K, sumbernya juga memberitahu Fathia muncul dalam keadaan tidak bermaya sehingga menjejaskan pengambaran melibatkan kumpulan lawak, Sepahtu. Malah ada beberapa sesi yang dijadualkan melibatkan Fathia terpaksa dibatalkan kerana kelewatan beliau ke set pengambaran

“Dari pukul 3 menuju pukul 8, kalau memandu dari Kuala Lumpur, dah sampai Kuala Perlis gamaknya tu! Apa yang kami kesalkan, dia muncul dalam keadaan kurang terurus dan tidak bermaya. Macam mana nak live tu?,” katanya kepada Astro Gempak mengenai sikap Fathia.

Apa yang pasti ini bukanlah kali pertama terjadi melibatkan Fathia. Kami tidak pasti masalah apa yang melanda selebriti itu hingga bersikap sebegitu. Apapun semoga Fathia berubah dan lebih profesional. (rtky/w)


Peminat Dakwa Veil Izara Aishah Seperti Roti Tisu?

Pernikahan Izara Aishah bersama suami Adib Khalid yang berlangsung semalam memang amat dinantikan. Dalam majlis yang sangat mewah semalam, Izara telah tampil dengan busana yang cukup menawan tetapi apa yang menjadi bualan hangat peminat adalah veil yang dikenakan.

Mengenakan rekaan pereka fesyen terkenal negara, Rizalman bukanlah bonus untuk terlepas dari kritikan pedas. Sesaat melihat Izara menuruni tangga, banyak mata memerhati dan terkesima melihat veil busana itu yang boleh dikatakan cukup besar dan keras untuk badan Izara.

Jika lihat pada ruangan komen, pelbagai nama diberikan kepada veil Izara semalam seperti roti tisu, kuih apam balik, alas meja dan macam-macam lagi. Selain itu ada juga menganggap penampilan Izara tidak ubah seperti hantu kerana terdapat sisi kamera yang mengambil dari sudut belakang.

Tidak pasti Rizalman mahupun Izara sendiri sedar atau tidak tentang hal ini, namun menerusi laman Instagram pereka fesyen itu, beliau ada menceritakan bagaimana beliau mendapat inspirasi untuk menghasilkan busana Izara pada malam itu. Meneroka ke seluruh dunia katanya!

Apapun di mata rakyat marhaen seperti kita mungkin memandang fesyen tersebut seperti pelik. Tetapi bagi mereka yang bergelar selebriti seperti Izara mungkin bercitarasa tinggi dan inginkan kelainan. Tahniah sekali lagi kepada Izara dan Adib yang sah bergelar suami isteri! (rtky/w)


Di Sekitar Majlis Pernikahan Izara Aishah, Adib Khalid

Pelakon Izara Aishah, 25 telah selamat bergelar isteri kepada Muhammad Adib Khalid yang juga merupakan anak tiri kepada penyanyi nombor satu negara, Datuk Seri Siti Nurhaliza dengan sekali lafaz tepat jam 9.00 malam tadi.

Pasangan itu dinikahkan bapa saudara Izara Aishah iaitu Mohd Rosli dengan disaksikan oleh Ustaz Mohd Jazlan Ali.

Pada majlis yang diadakan di sebuah lokasi perkahwinan di Damansara itu, Izara menerima mas kahwin RM700 berserta lima dulang hantaran daripada pihak lelaki. Wang hantaran pula dirahsiakan. Sementara itu, Izara membalas dengan tujuh dulang.

Majlis itu dihadiri lebih 500 tetamu terdiri daripada keluarga kedua belah pihak, rakan artis dan sahabat handai.

Terdahulu pasangan ini mengikat tali pertunangan pada 7 Julai lalu selepas bercinta selama tiga tahun. Pasangan ini turut diraikan dalam majlis resepsi sebelah pihak perempuan sesuai acara akad nikah.

Majlis yang mendapat sentuhan daripada perancang perkahwinan GlamWeddings itu turut diserikan dengan persembahan nyanyian daripada penyanyi popular tanah air Marsha Milan dan Kilafairy.

Busana kedua mempelai mendapat sentuhan pereka fesyen terkenal Dato’ Rizalman Ibrahim serta barang kemas daripada Habib. Tatarias pula oleh Khir Khalid.

Antara rakan artis yang hadir seperti Scha Alyahya, Awal Ashaari, Osman Ali, Ghaz Abu Bakar, Azira Shafinaz dan ramai lagi. (rtky/h)


Izara Aishah, Adib Khalid Selamat Diijabkabulkan

Pasangan Adib Khalid & Izara Aishah telah selamat bergelar suami isteri sekitar jam 8.50 malam tadi dalam satu majlis pernikahan yang diadakan di Damansara Perdana, Selangor.

Dalam majlis pernikahan yang diadakan secara tertutup itu, Izara Aishah sah bergelar isteri kepada Adib Khalid dengan sekali lafaz.

Pasangan tersebut mengikat tali pertunangan pada 7 Julai lalu selepas tiga tahun menyulam cinta. Majlis resepsi pula akan disertai keluarga dan rakan terdekat kedua-dua belah pihak sahaja yang akan diadakan di Kuala Lumpur.


Joy Revfa Dikecam Muat Naik Gambar Berdoa Dalam Masjid

Terkenal selepas pergolakkan rumah tangga dengan bekas suami, Hafiz Hamidun, Joy Revfa sekali lagi dikecam hebat apabila memuat naik gambar berdoa di masjid Nabawi, Madinah beberapa hari lalu. Ramai mempertikaikan keikhlasan usahawan itu ketika beribadah kerana gambar terbabit.

Jika dilihat pada gambar itu, ketika orang ramai sedang kusyuk beribadah, Joy pula duduk mengadap arah bertentangan, bergambar sambil menadah tangan berdoa. Bagaimanapun perkongsian itu menimbulkan rasa tidak senang orang ramai kerana bimbang timbul perasaan riak ketika beribadah.

Dalam gambar lain, wajah Joy turut dilihat bertata rias, lengkap dengan gincu dan ‘eyeliner’ sehingga ada yang mempersoalkan bilakah wanita itu beribadat? Tidak habis disitu, ada juga melemparkan rasa skeptikal terhadap selebriti yang sering ke tanah suci hanya untuk bergambar samata.

Menyedari dirinya dikritik, Joy tidak berdiam diri. Dalam satu komen, Joy sempat membalas kecaman peminat dengan menjelaskan gambar tersebut dimuat naik ketika beliau makan dan bukan ketika beribadat.

Apapun memang bukan kerja manusia untuk mengukur keikhlasan seseorang dalam beribadat. Tetapi sebaiknya rebutlah peluang beribadat ketika berada di tanah suci dan lupakan seketika dunia media sosial. (rtky/w)


4 Sebab Anda Wajib Tonton Filem Pinjamkan Hatiku

Bakal muncul di pawagam pada 30 November ini, filem Pinjamkan Hatiku tidak mustahil mampu membawa lembaran baru dalam industri perfileman tanah air. Tengok teaser Sam main gitar dan perlahan-lahan jadi sebak pun sudah buat peminat menangis.

Selain itu, di sebalik penggambaran yang dilakukan sebaik mungkin bagi mendapatkan hasil yang terbaik, berikut 5 sebab mengapa anda perlu tonton filem Pinjamkan Hatiku.

Penglibatan pelakon hebat dalam filem ini pastinya membuatkan peminat utama mereka hadir ke panggung wayang. Keberkesanan penghayatan pelakon pastinya membuatkan penonton akan turut merasai kesedihan watak yang dibawakan watak utama.

Pemilihan pelakon yang berkaliber hasil kerjasama AURAWHITE GLOBAL SDN BHD dan juga NUANSA PRODUCTION pastinya membuahkan hasil yang berbaloi di samping mutu filem yang terjamin.

Pernah mengarah Ombak Rindu sebelum ini, pengarah hebat Osman Ali pastinya akan sekali lagi membawa penonton hanyut dengan jalan cerita yang meruntun jiwa. Rasanya tidak salah sekiranya kami berpesan terlebih awal untuk membawa tisu sendiri.

Mengambil tema cinta sebagai latar belakang perjalanan filem, saat indah bercinta dan juga kesukaran watak menghadapi konflik sudah pasti menjentik jiwa penonton yang mungkin pernah berhadapan dengan situasi yang sama. Realitinya, kisah cinta yang dilalui Sam dalam filem ini pasti terkena tempias buat mereka yang pernah berlinang air mata mengingati kekasih hati.

Jika ketika sesi pra tonton filem tersebut baru-baru ini pun sudah dapat rekasi positif penggiat seni kreatif tanah air dan juga orang ramai, maka tidak mustahillah Pinjamkan Hatiku ini bakal meletup di pawagam sebaik ditayangkan.

Oh sebelum kami lupa, filem Pinjamkan Hatiku ini sekarang tengah buat road tour dan bakal terjah Pantai Timur bermula esok dan Ahad. Jangan lupa tarikh di bawah untuk tidak ketinggalan berjumpa dengan selebriti pujaan anda:

18 November 2017 (Sabtu)
Lotus Five Star (Kuala Terengganu): 12 Tengahari
TGV Mesra Mall (Kerteh, Terengganu): 4 Petang

19 November 2017 (Ahad)
GSC Berjaya Megamall (Kuantan, Pahang): 12 Tengahari
GSC East Coast Mall (Kuantan, Pahang): 4 Petang

Jangan lupa saksikan Filem Pinjamkan Hatiku yang bakal berada di pawagam berdekatan anda pada 30 November ini.


Zul Ariffin Tolak Cinta Lokasi

Bermula sebagai watak dalam drama kemudian terpalit dengan kontroversi cinta lokasi, babak sedemikian bagaimanapun tidak menjadi pilohan Zul Ariffin dalam membina nama dalam industri seni tanah air.

“Masa berlakon, kami tumpukan perhatian kepada kerja. Misalnya, ketika beraksi, saya tak terikat dengan skrip. Saya biasakan adlib (ubah skrip secara spontan) tapi dengan keizinan pengarah”

“Lantas, Farah terikut rentak saya. Jadi kerjasama itu berlaku secara tak langsung. Kami hanya berjumpa sama ada di set penggambaran atau ketika berlatih,” jelasnya kepada BH Online.

Sebelum ini Zul juga pernah terpalit bercinta dengan penerbit filem bagaimanapun kisah perjalanan cinta mereka tidak berpanjangan dan putus di tengah jalan.

Tapi jika diikutkan, disiplin yang dilakukan oleh Zul dalam menjaga profesional sebagai pelakon adalah penting jika mahu dikenali sebagai pelakon berbakat dan bukannya selebriti yang popular dengan kontroversi. (rtky/s)


“Rolls Royce Bukan Hadiah, Hanya Kereta Pinjam”

Kecoh seketika laman sosial semalam apabila video mengenai Izara Aishah dan juga Adib Khalid menerima hadiah berupa sebuah kereta Rolls Royce beserta dengan seorang pemandu.

Bagaimanapun menurut Adib dalam kenyatannya kepada BH Online, kereta itu sebenarnya ialah kereta rasmi yang bakal digunakan sepanjang majlis perkahwinan mereka dan bukanlah hadiah perkahwinan.

“Abang saya, Anas, memang terbabit dengan perniagaan kereta mewah dan kebetulan, Rolls-Royce adalah antara jenama yang dijual mereka. Justeru untuk tujuan promosi, syarikatnya menaja kenderaan berkenaan untuk kami gunakan sepanjang majlis perkahwinan ini berlangsung”

“Kalau ada sesiapa ingin membeli kereta itu selepas ini, bolehlah menghubungi saya,” jelasnya. Tapi, katakanlah kereta itu adalah hadiah pun, ia bukanlah sesuatu yang luar biasa kerana berdasarkan profil perniagaan dan keluarga Adib sendiri ia adalah satu kemampuan.

Apa pun, semoga perjalanan pasangan ini menjelang pernikahan pada hari ini berjalan lancar. Peminat pun pastinya tidak sabar-sabar menantikan kehadiran cahaya mata pula daripada pasangan sejoli ini selepas mendirikan rumahtangga nanti. (rtky/s)


Hanis Zalikha Lali Kecaman Orang Ramai

Hidup di zaman kepesatan teknologi dan akses mudah kepada laman sosial bukanlah sesuatu yang mudah bagi kebanyakan manusia biasa. Malah impak lebih besar pastinya dirasai oleh golongan selebriti termasuklah Hanis Zalikha yang sering menerima kritikan dalam membesarkan anak.

“Saya sudah terbiasa dengan komen-komen netizen yang sentiasa tidak kena di mata mereka dan ada sahaja topik yang ingin diperkatakan. Nak cakap apa pun, cakaplah. Kami tak pernah kecil hati dengan komen orang luar dan kami tahu apa yang terbaik untuk Yusuf”

“Bukan saya sahaja yang menerima kritikan, malah anak artis lain turut menerima nasib yang sama. Ada saja yang mereka nak kritik!,” jelasnya kepada mStar Online.

Bagi siapa yang mengikuti Hanis pastinya anda sudah sedia maklum dia seringkali berkongsikan teknik penjagaan bayi di Instagram. Bagi Hanis, apa yang dikongsikannya itu mungkin dapat membantu lebih ramai ibu bapa baru menguruskan anak mereka.

“Selain berkongsi ilmu dengan orang lain, mungkin satu hari nanti bila saya dah ada anak kedua, saya boleh baca semula apa yang saya kongsi di laman sosial. Nanti kalau dah terlupa cara penjagaan bayi, boleh cari di Instagram sendiri,” katanya. (rtky/s)


Nikah Esok, Izara Aishah Berinai Dulu Gaya Bollywood

Bakal melangsungkan perkahwinan pada hari esok iaitu 17 November, Izara Aishah dan juga pilihan hati, Adib Khalid terlebih dahulu mengadakan majlis berinai.

Perkara tersebut dikongsikan oleh Siti Nurhaliza di Instagram dan peminat jelas sekali turut berkongsi rasa gembira dan tidak sabar untuk menantikan Siti menerima menantu.

Dalam perkongsian gambar tersebut juga Izara dilihat mengenakan busana bertemakan Bollywood manakala Adib dengan gaya kasual. Tapi memang sweet‘kan pasangan ini?

Majlis resepsi pihak lelaki akan diadakan pada 19 November ini. Apa pun, semoga segala perjalanan majlis pasangan ini akan dipermudahkan dan berjalan dengan lancar. (rtky/s)